
Odifieari în lupta Cavaleriei 


Ca rezultat al luptelor Corpului de Cavalerie 
în actualul războiu 


A) Cauzele succeselor Corpului de Cavalerie. 
— Spiritul armei, valoarea cadrelor; 
— Doctrina armei; 
— Buna întrebuințare dată M. Ul. de Cavalerie de Coman- 
damentele Germane. 


1. Spiritul armei: 


Definiţia spiritului cavaleristic:; greu, scolastic. 
— Spiritualitatea armei având la bază romantism: 
Influenţa generalului Moruzi și a colonelului Cantuniar. 
— Călăria; — Plăcerea riscului, ofițer sportiv. 
— Tradiţia armei: Spiritul de sacrificiu, de solidaritate ; - ca- 
valerismul ; demnitatea. 
Concluzia : a creeat un ofițer curagios, cu plăcerea riscului, 
cavaler şi care a servit de exemplu trupei, formându-se astfel o 
armă cu calităţile de mai sus ale ofiţerilor, 


l 


2. Doctrina armei: 


Lupta pe fronturi mari și manevra au fost la bază. 

Lupta. pe fronturi mari a creeat o mentalitate a luptei pe 
unități şi subunități izolate, pătrunderile sau manevrele inamice 
fiind întrevăzute ca acţiuni normale; deci ne impresionabile la 
acţiunile de flanc și spate. 

Manevra a creeat în plus spiritul de manevră și de inițiativă, 
precum și plăcerea de a risca. 

Din aceste cauze, dela început am fost obişnuiţi cu felul de 
a lupta al inamicului, care era și al nostru: agresivitatea, infiltra- 
rea, manevra, etc, 


3. Buna întrebuințare a M. U. de Cavalerie de Coman- 
damentele Germane. 


— Diviziile de Cavalerie — slabe. Corectivul: au fost între- 
buințate în cadrul Corpului de Cavalerie, singura M. U. de 
Cavalerie capabilă de a primi o misiune importantă și de lungă 
durată. 


Misiunile primite de Corpul de Cavalerie: 
Se împart în 3 categorii: foarte grele, grele și mai ușoare: 


Misiune foarte grea: forțarea Nistrului, ce era apărat 
printr'o zonă de cazemate. 

Este operaţiunea cea mai grea, de forță şi care, din această 
cauză, a fost lăsată la voinfa Comandantului Corpului de Cava- 
lerie, de a o executa sau nu. 

Această operaţiune — unică pentru o Cavalerie — care a 
adus cei mai frumoși lauri călăreţilor, a reuşit datorită admirabile 
conduceri de la comandamente și regimente : datorită însă dease- 
menea instrucției şi spiritului armei, ce au dat forța morală trupei . 
şi ofițerilor şi cari nu aveau decât un singur gând: să învingă; 
și întradevăr au învins. 


Misiuni grele. 


— Apărarea Niprului (1941). 

— Bătălia ofensivă dela Marea de Azov (1941) (Incercuirea 
dela Obitoschnaia). 

— Defensiva — extrem de activă, a Diviziei 5 Cavalerie de 
la Akimovka (1941) 

— Atacul pentru cucerirea Yeiskului (1942). 

— Ofensiva pentru trecerea canalului Kurka și cucerirea 
Temryucului (1942). 

— Atacul pentru cucerirea Novorosiskului (1942). 

— Acțiunile ofensive ale Diviziei 6 (Osakova) și apoi şi cu 
cele ale Div. 9 Cav., Diviziei 3 Vânători Munte şi 19 Infanterie 
(1942) pentru degajarea șoselei Krasnodar —Krimskaya. (Kuban 
1942). 

= Defensiva în munţii Caucazului și apoi retragerea în capul 
de pod Kuban (1943). 
— Defensiva Diviziei 6 Cavalerie ia Novorosisk (1943). 


Misiuni uşoare, 


— Urmărirea dela Nistru peste Bug la Nipru (1941). 

— Urmărirea în kaukaz până la canalul Kurka (1942). 

— Atacul și urmărirea: Sud Kuban, cu cucerirea portului 
Anapa (1942). 

Şi în fine apărarea litorarului Mării de Azov în iarna 1941— 
1942 și a litoralului Mării Negre în Kuban, operațiuni ușoare cu 
un caracter cu totul deosebit. ii 

In general mai toate aceste misiuni, deși unele grele, au fost 
date ținând seama de calităţile armei şi de capacitatea combativă 
a Corpului Cavaleriei, în raport de situaţia inamicului. 

In toate aceste numeroase lupte, nu este nici-una pe care 
“so fi pierdut Corpul Cavaleriei, sau diviziile sale, atunci când 
temporar au operat izolat, 

Pentru luptele din 1941, cele 3 Divizii ale sale, a 5-a, 6 şi 
8, au primit fiecare Stindardul Ordinuli Mihai Viteazul. 

lar pentru operaţiile din 1942 din Kaukaz, de 7 ori au fost 
citate în comunicatele Germane acţiunile Corpului Cavaleriei cu 
Div. 5, 6 şi 9 Cav. : 

Şi ca o încoronare a destoiniciei Cavaleriei, să nu uităm 
că Divizia 6 Cavalerie, este singura M. LI. alături de 2 Divizii 
Munte, ce se găseşte de la începutul rzzboiului tot timpul pe front 

în linia l-a, iar Comandamentul Corpului Cavaleriei, cu Cor- 
pul Vt. Munte, sunt singurele Comandamente de C. A. ce sunt 
pe front deasemenea dela începutul războiului, având comenzi 
operative tot timpul. 


B) Modificări în lupta -cavaleriei și cauzele. 


1. Manevra călare nu mai este posibilă sub forma văzută 
în trecut. Manevra în general se va amorsa călare : restul — des- 
fășurarea - înaintarea, se face pe jos, 


Cauze: 


Este vulnerabilă : aviaţie ; grupe inamice înaintate. 
— elementele de cercetate hipo incapabile de a pătrunde 
şi arăta adevărata situaţie a inamicului şi deci manevra călare 
poate fi surprinsă de focul inamic. 


Ma ai aa d a 

— ideea că: „De multe ori inamicul se retrage chiar la 
apariția: grupului de manevră“ a căzut cu totul, inamicul a rezis- 
tat la încercuiri și deci niciodată nu s'a impresionat de o manevră 
călare, care de altfel ar fi în general o pradă bună. 


— acţiunea mecanizatelor, 

Vor fi posibile oarecari manevre complet călare însă numai 
în situaţia că M. Ul. de Cavalerie ar fi întrebuințate înapoia M. 
U. Mecanizate pentru curăţire, adică după dezorganizarea în parte 
a câmpului de luptă, sau mai bine zis în urmărirea unui inamic, 
aproape complect dezorganizat. 

Consecine: — calul devine un mijloc numai de transport 
ca şi mașina neblindată, căruţa, etc, 

— acţiunile și manevrele se fac numai pe jos, nu însă în 


doctrina infanteristică ci tot aceea cavaleristică (vom reveni la 


lupta propriu zisă), 

— Principiul de bază al luptei: „manevrează călare și luptă 
pe jos", a căzut, modificându-se : „se fransportă călare ; manevrează 
și luptă pe jos“. 

Este acelaşi proces din trecut, când am trecut de la: „Ca- 
valeria luptă călare şi pe jos“, la „„Manevra călare și luptă pe 
jos“, i 

În general manevra se va desfăşura astfel: 

Se formează grupul de manevră, se dirijează călare spre „0 
bază inițială“, care poate fi uneori destul de înainte, totul fiind 
în funcţie de „inamic“, iar de acolo manevra se face pe jos. 

Nu apariţia — sau direcția manevrei va aduce succesul, 
adică, distrugerea inamicului, care este scopul luptei: succesul îl 
aduce masa de foc a grupului de manevră. Fără foc puternic 
manevra nu-și poate atinge scopul. 


De aceea, ritmul manevrei va fi mai încet ca înainte sau 


mult mai încet cum este azi la M. U. mecanizate, în schimb 
manevra — grupul —- trebue să fie dotat cu maximum de foc 
pentru a realiza : „„Schwerpunktul“, şi prin el ruperea echilibrului. 

2. Dotarea cu foc primează în detrimentul supleței și mo- 
bilității în teren. 

Deci: Dotarea unităților cu maximum de foc ce este posibil 
a fi transportat: călare, cu mijloace de tracțiune hipo şi auto, 
renunțând la suplețe, viteză şi mobilitate, în profitul transportului 
a cât mai mult foc, 

Cavaleria devine astfel o Cavalerie grea, nu însă o  infan- 
terie călare, căci spiritul armei şi spiritul manevrei trebue să 
rămână, 

Nu trebue să fim decepţionaţi de această radicală transfor- 
mare, Să nu uităm că în lupte toți cereau: foc, foc, cât mai mult 
de orice fel de armament greu sau de artilerie şi muniţiile nicio- 
dată nu erau suficiente. Și era normal. Ne trebuia mult foc, și 
deoarece nu avem mult armament greu și artilerie, ceream celui 
existent să înlocuiască și pe cel de care am mai fi avut nevoe. 
Și cât îl doream cu toții. 

Este prea puţin ca un Escadron cu 200 de cai să trans- 
porte 12 P, Mitr, Este prea puţin ca un cal — în majoritatea lor 
— să transporte o carabină. 

Este prea scump un om cu un cal, (viața omului este prea 
scumpă), ca să aducă pe câmpul de luptă 10 cartuşe pe. minut, 
când o mitralieră cu 6 oameni și 10 cai trage 250 cartuşe pe 
minut, 

De aceea: cât mai multe arme automate, cât mai multe 
aruncătoare, cât mai multe tunuri de asalt. 

Nu mai este nevoe de a le duce în galop peste câmp, ci 
de a le transporta mai repede ca infanteria, pe şosele sau peste 
câmp. 

lar o unitate descălecată să aducă în luptă o masă de foc, 
cu adevărat, în loc de masa de carabine; pentru aceasta însă 
trebue să renunțăm, după cum am spus la supleţe și la o parte 
din mobilitate, 

Cavaleria trebue să devină şi arma rapidă de iarnă, când 
mașinile nu mai pot răzbate, — dar pentru aceasta, repet, trebue 
să transporte mult foc și să fie dotată cu mecanizate; «tunuri de 
asalt, tancuri, autoblindate) şi camioane „orice teren“, 

3. Cavaleria în acțiunile de forță, așa cum este azi orga- 
nizată nu poate avea succes decât dacă este mărită dotaţia în: 

— armament greu, 

— artilerie, 

— A.C. — şi A. A. şi dotată sau întărită cu: 

— care de luptă sau tunuri de asalt, preferabile, 

4, Unităţile au luptat zile întregi, chiar şi în înaintare, des- 
părţite complect de caii la mână. 

Exemplu : Temryuk Divizia 6 Cavalerie, Sud Kuban, No- 
worosisc, Divizia 5 Cavalerie, 

lar cu începere din 9 Octomvrie 1942, Corpul de Cavalerie 
nu mai are cai, caii fiind trimişi în Transnistria în Februarie 1943, 
din cauza retragerii în Capul de Pod Kuban. 


Această situaţie impune : 

— Organizarea eșalonului de cai la mână astfel ca să poată: 
— să se miște ușor şi pe mare distanţă. 

— a trăi şi a se administra singur săptămâni, luni întregi chiar 
— a se apăra singur, în special contra partizanilor. 

Ca ţine caii, un minimum: | om la 4 cai. 


5. Efectul aviației, asupra coloanelor subțiri de cavalerie, 
(Kuban) au fost minime. 


6. Lupta pe fronturi mari, atât în apărare cât și în afac 
rămâne tot lupta normală a cavaleriei. 


"Exemplu : 


Slavianskaia, 

— Kurka, 

— Sud Kuban, Anapa, 

Novorosisk, 

Defensiva din iarna 1942—1943, în Kuban. 


U 


i 


Experienţa ne-a învățat următoarele : 


a) Unitatea de luptă este Divizionul şi mai rar Escadronul, 

„— Un Escadron cu organizare normală, este prea slab în foc: 
este neputincios în fața unor rezistenţe, chiar discontinui;  dease- 
menea prea slab în apărare, în fața unui atac, fără a fi chiar 
puternic (se exclud atacurile de recunoaştere). 

Aceeaşi situaţie o are Divizionul. 


Aceasta impune : 


— Orice Bscadron sau chiar Divizion, ce primeşte o misiune 
în luptă, oricât de puţin important ar fi, trebuește dela început 
întărit cu armament greu. 


b) Efortul de foc sau aşa zisul «Sc/hwerpunkt» în apărare, 
în atac, ca şi în operațiunile de cercetare sau recunoaştere, este 
cheia oricărei operațiuni şi de felul cum s'a realizat, depinde suc- 
cesul în întregime. 


Oricât de mică ar fi unitatea, dela ploton începând, trebueşte ; 
— mai întâi găsită direcția sau zona unde să fie aplicat 
«Schwerpunktul» și 

— apoi realizarea lui, în mod practic, ceeace este foarte greu. 


Nu este destul a găsi zona şi destina materialul de foc: 
partea cea mai gfea, și care cere o pregătire tehnică, este con- 
centrarea mijloacelor de foc în timp și spațiu, cu maximum de 
cadență, pentru a creia la inamic «distrugerea» fizică şi morală 
«rupând echilibrul» în favoarea noastră. 

Repet, este partea cea mai principală, dar şi cea mai grea 
de realizat, 


7. Cercetarea. 


Este o operaţiune de care s'a scris şi sau ocupat înainte 
fie războiu majoritatea scriitorilor călăreți. 

Este o operaţiune care ne era cea mai dragă, pentrucă era 
cea mai complectă operațiune cavaleristică : pentru comandantul 
de divizie; pentru comandanți de detașamente de descoperire ; 
pentru şefii de patrule, 


Războiul actual însă, nu a confirmat-o din contră a trecut-o 
în rândul operaţiilor rare, chiar excepţionale. Nu pierdeţi din 
vedere că vorbim de cercetarea hipo. Nici în 1941 — în înain- 
tarea până la Marea de Azov — şi nici în 1942, în operaţiile 
din Caucaz, în Corpul de Cavalerie, nu s'a trimis nici-o divizie 
de cavalerie în cercetare, 


Cauzele ; golurile în marile câmpuri de bătălie sau vidurile 
creeate, au fost cercetate de aviaţie şi mai ales de marile unităţi 
blindate. In plus mijloacele și unităţile speciale de căutarea infor- 
maţiilor: parașutiști, partizani, etc. 

Marile unități de cavalerie erau prea siabe şi prea încete, de 
altfel şi inexistente la germani — pentru a executa cercetarea. Se 
pierdea timp, timp care trebuia exploatat la maximum pentru a 
căpăta repeziciunea-surpriză. 

Să trecem la descoperire, sau la detașamentele de cercetare. 
Şi aici avem numai câteva cazuri în toate operaţiunile Corpului 
de Cavalerie din 1942 și anume: 


— în înaintarea spre Temriuc ; 


— spre aripa dreaptă a Corpului de Cavalerie, când a ajuns 
în zona Slavianskaia ; 

— spre Marea Neagră la Sud de Cuban. 

Prima : A se vedea schița Nr. 1. In înaintare la Sud de 
Don, spre Cubanul Inferior, Divizia 5-a Cavalerie ce era în cap 
și care forma un fel de avangardă a Corpului de Cavalerie ce 
mergea pe o singură comunicaţie — direcție, a întrebuințat două 
detașamente de cercetare moto, formate din escadronul său moto- 
mecanizat şi câteva elemente de întărire improvizate pe auto. 


SCHITA Nr 


Deci s'a simţit nevoia detașamentelor moto și nu hipo. 
Cauza este ușor de înțeles: în timp scurt, informaţii. 
Ambele au avut iniţial acţiuni de puţină importanță. 

Când s'a reluat înaintarea dela Timocevscaia spre Protoko- 
Temriuk, din ambele s'a format unul singur care a primit una din 
cele mai frumoase misiuni şi de foarte mare importanță: a recu- 
noaște pe direcţia arătată şi apoi a surprinde trecerea peste Pro- 
toko, la Slavianskaia, deschizând astfel drumul Corpului de Cava- 
lerie spre Temriuk, 


Măi (A cae 


Deci, o misiune și de detașament înaintat, 

Dar din lipsa automobilelor rapide pentru a putea surprinde 
repede trecerea, sau fără autoblindate, însă din lipsa câtorva 
care de luptă ce ar fi putut rupe rezistența înainte ca rușii 
să arunce podul în aer; detașamentul nu a reuşit în această ad- 
mirabilă şi extrem de importantă misiune, iar rezultatul a fost că 
forțarea R. Protoko a trebuit făcută cu întreaga Divizia 5-a Ca- 
valerie, întărită chiar. 

Astfel de detașamente «dacă nu au mijloace rapide» sau 
dacă nu au cel puţin mijloace mecanizate, nu pot face nimic; 
mai mult, acțiunea în timp nu a fost decât de !/» zi înainte față 
de sosirea Diviziei 5. Cavalerie, 

Și dacă acest detașament moto nu a făcut nimic, ne între- 
băm ce ar fi putut face un detașament pur călare. 

Corpul de Cavalerie ar fi putut pune mâna pe trecerea de 
peste Protoko prin Detașamentul Colonel Korne «(2 Regimente 
moto) ce-i sosise cu o zi înainte. — Poate istoricii vor acuza că 
nu S'a întrebuințat în această misiune, căci aşa se face critica, 
Dar când vor afla că nu aveam benzină, oare ce vor mai zice? 

— Al doilea exemplu : descoperirea spre Petrowskaia. A se 
vedea schiţa Nr. 2. 


JEH/7A W2 
ACTIUNEA DETAŞAMENTULUI DE 
DESCOPERIRE AIIPO 


Nu este cazul a o descrie, rezultatul fiind: ştiri negative, 


— AL treilea exemplu : după cucerirea liniei Warenikovskaya 
— Gastagajevskaya — la: Sud de Cuban — împingerea unei des- 
coperiri spre M, Neagră de Regimentul Col. Korne întărit cv 

Esc. Moto-Mec. Div. 5 Cav. — Acţiune reuşită. A se vedea 
schița Nr. 3. 

In concluzie : cercetarea hipo este cu totul excepțională, iar 
puterea de cercetare a unităților hipo este foarte redusă. 

Din această cauză, în cazul că nu 'se întăresc cu mijloace 
mecanizate, atunci ele nu pot decât să facă recunoașteri cu totul 
de suprafață; ele nu trebuesc niciodată să se angajeze cu toate 
forțele, ci mai mult să urmărească — economisind forțele — a se 
strecura printre punctele de rezistență inamice pentru a căpăta: 
baze de cercetare de unde să trimită patrule cu obiective limitate, 
sistem normal de cercetare. 


SCU/TA NEI 
ACTNMEA DETAŞ. CERCEI MOTO ESC MOTOME CI 
(DU 5C4) SUD CUBAN spre MAREA NEAGRĂ, - 


Astfel zona lor de pătrundere este foarte redusă, iar acea 
de suprafață poate fi întinsă, însă fără adâncime. Este tot ce pot 
face. 


Misiunea cercetării trece complet — ca o misiune normală 
— asupra M. U. blindate sau asupra grupurilor de recunoaştere 
moto: au forță şi repeziciune. 
LUPTA CAVALERIEI 
8. In ofensivă. 


In apropiere de inantic, 

— Nu se dau salturi; se dau în schimb obiective, adică 
punctele tari — geografice — în special acele ce au influență di- 
rectă asupra comunicațiilor, Ele nu sunt alese liniar ci trebuesc 

să formeze o zonă de luptă complectă: observatoare, baze bune 
de plecare, poziții de artilerie, etc. 

— Avangărzi cât mai tari şi mai ales întărite cu maximum 
de armament greu și a. c. ce pot absorbi, pentru ca acțiunea lor 
să fie viguroasă imediat ce întâlnesc rezistențe; chiar şi artilerie 
a li se da. 

Ele acționează pe direcţia de înaintare. 

Nu manevrează decât excepţional. De ex. atunci când prin 
manevră pot tăia retragerea ocupând un punct obligat de trecere 
în spatele inamicului. În mod normal acţiunea lor este dealungul 
direcţiei de înaintare a grosului, ca prin manevră să nu descopere 
grosul, misiuna lor fiind în primul rând de a asigura grosul, mai 
ales contra carelor de luptă. 


Acţiunea lor este de forță — drept înainte, și pentru aceasta 
tot armamentul greu este împins repede spre cap și astfel dispus 
şi mai ales condus focul, ca să creeze un «ciocan de foc> — în 
punctul unde se dorește a se rupe rezistența inamică; sau dacă 
inamicul este în mișcare a-l ataca înainte de a se fi grupat pe 
cap, adică a-l ataca împiedicându-l de a fi gata de luptă înaintea 
noastră. 

Toată reușita depinde de: 

— a ataca cât mai repede, deci hotărâri spontane şi apoi 
cu maximum de repeziciune a începe focul cu totalitatea arma- 
mentului greu, concentrat în punctul sau pe direcţia aleasă de efort. 

Nu manevre, ce în general cer timp, iar efectul lor este 
problematic, ci acţiuni repezi și de forță — drept înainte. 

Și în totdeauna o bună parte din armamentul greu şi artile- 
ria grosului, ce dela început au fost împinse spre cap, trebuesc 
deasemenea să sprijine avangarda. 

Prin această modalitate se creează cu adevărat prin foc — 
infernul la inamic, 

Avangarda nu va pierde niciodată din vedere însă că pro- 
tecţia grosului contra carelor trebue să fie asigurată, fie prin ob- 
stacol natural, fie prin tunurile a. c. Totdeauna piese A. C. la 
avangardă, şi chiar la capul avangărzii. 

Acţiunea grosului. 

Înaintarea grosului se face — iniţial — pe comunicațiile prin- 
cipale, apoi peste câmp în formaţiuni subţiri, cât mai camuflat 
față de aviaţie, 

Dispozitiv elastic, deci ușor transformabil pentru orice ac- 
țiune sau manevră. 

Cât mai mult armament greu şi artilerie împinsă spre cap 
pentru ca acțiunea prin foc — principalul reușitei — să fie dela 
început puternică și pe cât posibil instantanee. 

Fie că sşe atacă direct, fie că se manevrează, ca şi avan- 
garda, nu trebue să se caute a fi tare peste tot, ceeace este im- 
posibil. Se va căuta o direcție — de efort — şi acolo va realiza 
însă maximum de foc. 

Dacă se manevrează, grupul de manevră trebuește dotat cu 
foarte mult foc, căci numai prin apariția manevrei nu se distruge 
inamicul ; iar direcţia manevrei trebue să ducă în flancul sau chiar 


ICUIȚA Nr 

spatele inamicului, şi ori de câte ori este posibil se va urmări 
lupta «cleşte», 

Grupul de manevră trebue să descalece la momentul opor- 
tun, pentru a nu fi surprins de focuri: mai bine mai de vreme, 
decât puţin prea târziu, căci numai câteva focuri de mitraliere sau 
branduri, aduc grave perturbări în unităţile de manevră. 

Exemplu: 2 lupte a se vedea schiţele Nr. 4 și 5. 


— una prin manevră — la Kurka, unde s'a înaintat foarte 
greu, deoarece nu a putut fi realizată suficient masa de foc la 

grupul de manevră, din cauză că atât Divizia, cât şi unităţile erau 
prea slab dotate cu armament greu. 

— al doilea exemplu, însă de atac direct: Temriuk, unde 
de asemenea s'a mers greu și au fost și mari pierderi, pentru că 
nu s'a putut realiza repede deasemenea masa de foc necesară ruperii 
dispozitivului inamic, tot din lipsa dotărei slabe a unităților în 
armament. 

Din contră manevra dela Sud de Cuban <a se. vedea schiţa 
No. 6) a mers mai ușor datorită acţiunii grupului de manevră 
(Div. 9 Cav.), căruia i s'a dat o bună direcţie, și acţiunei Dv. 5 


SCHITA MeS. 
A7TACU pet a TEMRYUK 


7 > 


Pista 


ali ZZ Gr CarceF 


rol Marimea) 


Cavalerie ce a atacat de front, şi care a fost viguroasă, dar 
datorită şi faptului că inamicul era mai slab. 

Deci în concluzie, nici atacul direct şi nici manevrele nu 
pot reuși dacă nu se realizează repede — în timp — superioritatea 
focului acolo unde vrem să rupem echilibrul: de front, sau în 
flanc, spate eventual. 


Desigur combinările de direcţii sau direcția manevrei au mare 
importanță; dacă nu se realizează însă în execuţie concentrarea 
de foc necesară în punctul de efort, atacul nu va reuși niciodată. 

Diferența esențială este că înainte de actualul război se 
mai spera că în multe situaţii numai prin apariția manevrei se va 
câştiga lupta ; pe când în prezent s'a dovedit că manevrele reuşesc 
numai atunci când aduc cât mai mult foc posibil în acțiunea lor. 


lar reușita manevrei depinde mai ales de repeziciunea cu 
care putem pune în acţiune mijloacele de foc — armament greu, 
şi în timpul atacului şi de repeziciunea cu care putem schimba 
succesiv concentrările de foc, Escadroanele din linia l-a trebue 

a fi întărite cu cât mai mult armament greu, pentru a putea avea 
foc puternic instantaneu la întâlnirea rezistențelor. — Focul artile- 
riei, sau al bazelor de foc regimentare, intervin totdeauna cu 
întârziere, 

9. In urmărire, numai prin detașamente foarte puternice se 
pot realiza succese, Faţă de mijloacele noastre, un detaşament de 
urmărire trebue să fie cel puţin de valoarea unui regiment de ca- 
valerie ; şi uneori chiar o divizie întreagă trebue considerată ca un 


detașament de urmărire. 

O unitate mai mică ca un regiment, nu va putea face nimic, 
de oarece la prima rezistanță va stopa; iar angajarea grosului 
diviziei va fi cu întârziere, ceeace în urmărire trebueşte evitat, 

Numai cu un detașament puternic se va putea imediat ataca 
în forță — direct — sau constitui un mic grup de manevră pentru 
a cădea în spate la un punct obligat de trecere. 

Detaşamentele de urmărire trebuesc să fie şi mai agresive şi 
mai rapide în hotărâri şi realizarea ciocanului de foc, ca avan- 
gărzile, cum am arătat deja, deoarece inamicul este cel puţin în 
parte bătut și deci atât forța lui materială cât și cea morală sunt 
în descreşștere. 

De reţinut deci : detașamente tari, cel puţin de valoarea unui 
regiment de cavalerie și cu cât mai mult armament greu. 


10. Apărarea. Bătăliile actuale — ofensive sau defensive, — 
din cauza fronturilor prea mari, care nu pot fi îmbrăcate peste tot 
cu forțe, se dau pe direcţii. Fronturile continui sunt cu totul ex- 
cepționale ; deci nu de acestea trebue să ne ocupăm în primul 
rând, aşa cum se obişnuește. 

Problema acelui ce are iniţiativă, adică este în ofensivă, este 
uşoară ; angajază bătăliile ofensive pe anumite direcţii, spaţiile între 
ele putând fi lăsate chiar goale, deoarece acțiunile de atac, sau 
numai chiar înaintarea pun în imposibilitate pe cel care este cu 
inițiativa pierdută să mai reacționeze: Exemplu înaintarea Ger- 
mană în Polonia, Franţa, Rusia, iar în prezent înaintarea Rusă. 

Pentru cel căzut în apărare, din lipsă de forţe, se pune pro- 
blema mai grea. Dacă ar avea forțe suficiente, desigur fie că îşi 
va constitui un front continuu, cu obligația neapărată de a avea 
mase 'de rezerve ; fie că va lua iniţiativa trecând la ofensivă. 

Ca urmare, din lipsă de forțe deci — vom avea bătălii de- 
fensive pe direcţii, iar spaţiile între ele vor fi aproape goale sau 
sumar ocupate, iar M. Ul. vor avea fronturi mari. 

Nu am văzut în acest războiu și nici nu am auzit de Di- 
vizii cari să lupte pe 10 km., adică pe poziții închegate ; din contră 
sectoarele de apărare în mod normal au fost peste 20 Km. 

Deci, apărare pe front normal (poziţie garnisită complect 
cu foc) este cu totul o situație excepţională, situația normală fiind 
fronturile mari. 

Atât Diviziile de cavalerie, cât şi cele de infanterie, în Cau- 
caz, au avut fronturi de circa 20—30 Km. şi cu 1—2 direcții 
principale de barat. 


— 146 — 


Repet: putem spune că aceasta este apărarea normală, cea 
pe front mic fiind excepţională. 

Făţă de aceste situații, apărarea, după cum reese din actua- 
lul războiu va fi de două feluri: 

— apărarea elastică — pe: o zonă de câteva sute de km. 
în adâncime, în care se vor combina lupte defensive, de retragere, 
şi de contra atacuri, scopul fiind de a produce pierderi cât mai 
numeroase inamicului şi a-i întârzia înaintarea pentru un timp fixat 
în acea zonă. S'ar putea numi și o manevră întârzietoare, 

Cazul bătăliei defensive din Caucaz spre capul de pod Cu- 
ban, la care a participat şi Corpul de Cavalerie, idem actuala 
defensivă germană de pe frontul de Est. 

— sau păstrarea unei zone mai înguste, caz în care apăra- 
rea va lua forma așa zisei «apărarea prin concentrare de forțe» 
prevăzută de vechiul nostru regulament, 

Şi întrun caz și în altul, vom avea de a face cu fronturi mari 
de apărat, 

Forma apărării, deci în mod normal, va fi astfel; ocuparea, 
apărarea și întinderea punctelor tari geografice, sate, păduri, înăl- 
țimi, etc, (scheletul apărării) cari formează punctele de atracție ale 
atacului, satele în special, ele oferind şi posibilitatea de cazare, 
adăpost, hrănire. 

Toate acestea organizate pentru a rezista la încercuire, ca 
timp de rezistență în încercuire depinde de una din cele două si- 
tuaţii de manevră defensivă în care ne găsim. 

Inapoi, rezerve organizate în special pentru şoc, adică cu 
multe pistoale automate, uneori și cu tunuri de asalt, 

Reușita operaţiunii cere ca: 

— punctele de rezistență să reziste zile întregi, chiar încer- 
cuite, căci ele fixează o mare parte din forţe, ţin observatoarele 
(legătura prin radio) și eventual acţionează chiar ofensiv. 

— artileria aşezată și organizată cu mari posibilități de a 
concentra cât mai multe guri de foc, acolo unde s'a pronunţat 
atacul, ceeace implică: 

— rezerve, 

— artileria de ansamblu multă, însă dispersată, 

— o reţea de observatori foarte deasă, 

— tunuri de asalt la rezerve, 

— aviație de luptă. 

De multe ori, manevrele inamice vor fi distruse prin contra 
manevre. «Cine întoarce, riscă să fie întors», 

Apărarea deci; agresivă, activă, nervoasă ; nu leneșe sau 
statică, | 

Mai mult, organizarea de contra preparaţie prin mișcare, 
adică a ataca pe inamic în dispozitivul de pe baza de plecare. 

In general, dat fiind caracterul și temperamentul nostru, slab 
şi impresionabil în apărare, din contră admirabil în atac, se va 
căuta ca majoritatea situațiilor să le rezolvăm prin atac, chiar dacă 
se pot rezolva prih apărare: iar apărarea, dacă am ales-o, so 
facem activă, suplă, nervoasă, nu statică. 


Artileria astfel aşezată şi mai ales bine condusă, ca oriunde 
să poată interveni cu majoritatea focului; multă la ansamblu, însă 
dispersată și o rețea de observatori foarte bogată, de această rețea 
depinzând în bună parte succesul apărării. 

Lupta defensivă va fi o luptă dinamică, va fi un fel de luptă 
de box, atac, contra atac — până când atacatorul își va epuiza 
superioritatea necesară atacului. - 

Astfel a fost condusă bătălia din Caucaz, şi aşi putea spune 
că a fost câștigată de trupele germano-române, deoarece sa 
rezistat într'o zonă cu 6—8 divizii, la 40 divizii ruse, timp de 
peste o lună, ceeace este într'adevăr un succes, 


Va trebui, să lăsăm la o parte prejudecățile, căci o zonă de 
luptă nu se mai prezintă aşa cum ne-am învăţat noi, înainte, sub 
forma unor făşii care să marcheze eșalonarea sau aranjarea mate- 
rialului de armament: 

Zona |: Escadronul — P. Mitraliere, Mitraliere, Branduri ușoare, 

Zona II: Armament greu — Branduri grele —- A. C. 

Zona III: Artilerie. 

Situaţia va fi cu totul altfel, diferită dela caz la caz. 

Nu vom mai putea vedea Escadronul, Divizionul, sau Regi- 
mentul pe front — în atac sau apărare — așa cum le-am văzut 
în trecut, 

Vom âvea nişte grupări de luptă, mai mari sau mai mici. 

Vom putea avea de exemplu: un escadron întărit cu mult 
armament greu, chiar și cu o baterie, care va avea poziţie poate 
Chiar în interiorul lui şi care să ducă o luptă de încercuire de 
zile întregi. 

Exemplu: Divizionul Chiriţă din Divizia 9 Cavalerie în 
Cuban. 

Vom avea poate un regiment întreg formând o grupare 
compactă și care pe lângă artileria lui, va avea sprijinul altor 


e Ag 


baterii, iar la un moment dat să primească tunuri, de asalt pentru 
un contra atac, 

Vom avea alteori un ștab de regiment ce nu comandă decât 
un escadron şi din contră altul ce comandă 6-—7 escadroane, tunuri 
de asalt, artilerie, etc. Poate chiar un divizion al unui regiment să 
comande forțe mai mult de un regiment, iar regimentul să nu co- 
mande aproape nimic operativ. 

Să nu se uite că în organizarea astfel a grupurilor, se ţine 
seama întotdeauna şi de capacitatea verificată în luptă a coman- 
danţilor de M. U. şi unităţi. 

Cam acesta este aspectul câmpului de luptă: fără şabloane. 

Situaţia impune măsuri ce ni se par de multeori de necon- 
ceput pentru o minte cu o pregătire „prea ortodoxă“, ca să nu 
zic cu prea multă rutină. 

Ori, tocmai elasticitatea noastră în gândire ne-a dat posibili- 
tatea de adaptare la orice situație, Această mentalitate a noastră 
de mulţi criticată în trecut, a fost rezultatul spiritului cavaleristic 
şi pe care, fie că vom fi motorizaţi, fie că vom merge pe jos sau 
călare, trebue să-l păstrăm și să-l cuitivăm înainte. 

Aşa au luptat Diviziile Corpului Cavaleriei în defensivă și 
aşa au reuşit să distrugă, cot la cot cu germanii, o forță consi- 
derabilă rusă şi după un an de zile de lupte să fie trecuţi în 
Crimea, cu puţine pierderi și cu același frumos moral, pe care îl 
au dela începutul războiului și până în prezent. 


11. Retragerea. 


Nu am văzut executându-se nici-o manevră în retragere pe 
2-3 eșaloane deşi am avut retrageri voite, adică executate după 
un plan și fără presiunea inamicului. 

lar lupta în retragere“), la începutul retragerii din Caucaz 
nemţii erau dezorientaţi, de oarece, după cum spuneau ei, niciodată 
nu se gândiseră la așa ceva şi nici nu o studiaseră prea mult. 

Ei o executau, în multe cazuri fără ariergărzi chiar; cel mult 
ariergărzi pe comunicaţii și la anumite puncte tari. 

Eşalonul care era în contact, rupea lupta în seara zilei, de 
multeori ruperea fiind precedată de contra atac; şi același eşalon 
se instala până dimineața pe o nouă poziţie. , 

Dar pe aceste poziţii succesive, pe unele rezistau o zi, iar 
pe cele tari cât puteau mai mult, 


*) Retragerea. 

In schimb diferitele poziţii succesive nu erau paralele între 
ele, ci sub forma indicată de teren, astfel că de cele mai multeori 
o parte din poziție se retrage, iar cealaltă rezistă legându-se cu 
noua poziţie înapoi. 


Exemplu: 


Pe unele poziţii au contra atacat foarte des pentru menţi- 
nerea lor. 


În general este retragerea omului sărac în efective: fronturi 
mari, trupe puţine. 

In orice caz Diviziile noastre de cevalerie au făcut retragerea 
după sistemul de mai sus, sub protecţia ariergărzilor deci ca şi 
cele de infanterie, ținând seama însă că ele nu mai aveau cai. 

“De aceea cred că atunci când se execută retrageri, caii la 


mână trebuesc dela început trimiși mult înapoi, trupele executând 
retragerea ca şi infanteria. 


In cazul însă când retragerea urmăreşte o întârziere — şica- 
nare, şi se vizează creerea unui gol imens între atacator şi cel ce 
se retrage, atunci retragerea pentru unitățile de cavalerie se face 
sub forma cunoscută de noi — acțiunea întârzietoare (cu caii la 
unități), 

O astfel de retragere a executat Corpul de Cavalerie rus 
de la Don în munţii Caucazului și pe care deabia în câteva lupte 
am putut să-l agățăm, deci să ne luptăm în contact strâns, 

Pentru trupele noastre, ce sunt impresionabile în retragere, 
cu greu putându-le reține din moment ce au început retragerea şi 
ţinând seama că sunt mai bune în atac, sunt de părere ca în 
multe cazuri să atacăm înainte de a ne retrage, 

Este mai bine să lovesc şi pe urmă să mă retrag, decât să 
primesc mai întâi lovitura şi apoi să mă retrag. 

Prin lovitura de atac ce dau înainte de a mă retrage, creez 
o surpriză, spaţiu eventual şi produc o criză la inamic, ceeace-l 
va întârzia în reluarea înaintării, timp de care profit pentru a mă 
retrage în linişte, 

Desigur că nu este o regulă generală acest sistem , totuși 
repet este de recomandat oridecâteori este posibil, și acesta mai 
ales ținând seama de slăbiciunea noastră în retragere, 


12. Incheere. 


Am arătat modificările principale în lupta cavaleriei, ca re- 
zultat al unor lupte trăite de Corpul Cavaleriei. Sunt multe greu- 
tăți pentru anumiţi înrădăcinaţi încă în vechea doctrină, Poate ne 
este greu să ne despărțim de ea. Este greu ca o vieață întreagă 
să gândești într'un fel şi deodată să trebuiască a te schimba. 

Nu cred însă a fi o dificultate pentru călăreți. Avem în noi 
mult spirit ofensiv; avem în noi multă elasticitate în gândire, cali- 
tăți cari ne-au dat posibilitatea a ne lupta — nu după șabloane, 
ci a ne adapta oricărei situaţii, de multe ori contrarie regulamen- 
telor noastre. 

De aceea sperăm că azi vom putea — în sfârşit — luând 
de bază victoriile şi numai victoriile Corpului de Cavalerie, ce nu 
a pierdut nici o luptă în aproape 2 ani și jumătate, să ne tăurim 
şi noi o tactică românească a cavaleriei, 


Colonel EFTIMIU ION 
Comandantul Centrului de Instrucție al Cavaleriei 


ote personale 


asupra 


operațiunilor Corpului de Cavalerie în Taman şi 
Caucaz 


MOTTO : „Valoarea Comandantului şi a ostaşului, hotă- 
răsc valoarea „combativă“ a trupei“. 

„O valoare combativă superioară, poate compensa, în luptă, 
o inferioritate numerică“, 

„Influența personală a Comandantului de M. U. asupra 
trupelor sale, este de cea mai mare importanţă. El trebuie 
să fie lângă trupele care luptă“. 


„Truppenfiihrung 1933“. 


Doi ani de zile sau scurs de când, încleștată alături de ma- 
rile sale aliate, armata germană și italiană, în lupta cea sfântă 
pentru cruce şi onoare, pe lângă armele surori și Cavaleria îşi 
dă tributul său de sânge la reclădirea Europei Noui. 

Fiii săi cei mai buni, s'au frânt și se frâng pe altarul jertfei, 
senini ca un strop de cer şi frumoși ca niște mlădiţe de liliac. 

Au trecut doi ani: 

— de lupte crâncene duse prin zăpușeli sahariene, ploi to- 
renţiale, ori ger siberian ; 

— de suferințe prin nesfârşite câmpuri rusești, prin nourii 
groși de praf, ori noroi până la genunchi + 

— de goană asiduă după inamic, în care timp s'au parcurs 
mii de kilometri. 

Prin ploaia de gloanţe, cu mâinele prinse pe patul carabinei 
şi cu fălcile încleştate, călăreţii s'au bătut eroic cu bestiile roșii, 
dușmanul de totdeauna al țării noastre. 

Nici nopţile de veghe, nici foamea și nici frigul, inerente 
războiului, nu au reuşit să le ciuntească elanul. 

Călăreţii s'au repezit în luptă râzând, s'au luat de piept cu 
un inamic cu mult superior ca număr și dotat cu un armament 
modern şi totdeauna au ieșit biruitori, Ofițerii înfrățiți cu ostașii, 
au dormit împreună şi au mâncat din aceiași gamelă ciorba sleită 
adusă cu multă trudă în miez de noapte, pe poziţie, Au împărțit 
frăţeşte ultima ţigară, în tranșee sau adăpost, iar în clipele de 
răgaz şi-au povestit durerile și tainele, unul altuia. 

Exista pe front, acea coheziune sufletească, acel spirit spontan 
de camaraderie, pe care numai acel care a trăit sau trăiește 
această vieaţă, poate cu adevărat s'o priceapă, 


Operațiunile Corpului de Cavalerie sub distinsa comandă a 
Domnului General de Corp de Armată Mihail Racoviţă, din 
lunie 1941, trecând Prutul şi succesiv — prin grele lupte şi numai 
din victorie în victorie, în prezența inamicului, a forțat Nistrul — 
Bugul şi Nipru!, pentru ca la începutul iernei 1941, să opună 
rezistență pe râul Mius și Malul de Nord a! Mării de Azov. 

Corpul de Cavalerie a dus în inima și fundul Rusiei 
Sovietice : 


— faima și gloria mândrei noastre țări; 

— onoarea şi stindardul Cavaleriei Româneşti. 

Inainte de a arăta — în general — câteva din operațiunile 
Corpului de Cavalerie, la Sud de Rostov și impresiile mele per- 
sonale asupra lor, găsim că este necesar, să se arate, dealtfel 
foarte succint, care a fost situația de ansamblu, pe frontul central 
și sudic răsăritean, în prima jumătate a anului 1942, 

Aceasta, pentru ca succesiv, să se vadă, marele aport, pe 
care viguroasa acțiune â Corpului de Cavalerie, l-a aduc în cadrul 
general al războiului din vara şi începutul toamnei 1942, prin cu- 
cerirea faimoaselor porturi: Jeisk, Temryuk, Anapa,: participarea 
la cucerirea Novorosiskului precum şi a întregei regiuni a Cuba- 
nului inferior, 

Spicuiri din jurnalul meu de impresiuni din război. 

1941. Inceput de iarnă. Temperatura scade din ce în ce. 
Noroiul îngheață, iar de sus, din înaltul sidefat, prind să coboare 
primii fluturi de zăpadă. Prima zăpadă pe frontul Crucii ! Inamicul 
mai are acum un aliat, gerul, pe care Stalin și-a rezemat toate 
nădejdile. 

Cât vezi cu ochii, o mare de zăpadă, ce-ţi lasă impresia că 
eşti la pol. Coloane resfârșite de prizonieri, trec prin jocul de 
zăpadă, înapoia frontului, degeraţi, murdari și lihniţi de foame. 

Citeşti în privirile lor îngrozite spaima morții. Impresionant 
tablou ! 

Îți vine în minte, celebra pictură a unui mare pictor rus din 
epoca ţaristă, care reprezintă un convoi de deportaţi în Siberia, 
deasupra căruia croncăne amenințător un stol de corbi. Cu deo- 
sebire că acești nenorociţi, merg undeva într'o ţară civilizată, unde . 
în schimbul unei munci raţionale, găsesc o hrană omenească şi 
căldură. 

In ciuda vântului ce suflă sinistru poemul de ghiață aliernii, 
călăreții noştri nu stau de geaba, Își sapă tranșee şi își amenajează 
bordeie sub pământ. — Cu un calm şi o răbdare de necrezut, sub 
colțul de hienă al iernii ce muşcă din trupurile lor calde, cava- 
eria veghiază. 

Le degeră urechile, le amorțesc genunchii și le crapă obrajii, 
dar nu se clintesc. 

Acasă nu se mai gândesc. Ştiu cavaleriști că ţara, ca o 
mamă bună, are grijă de dragii lor. 

Icoanele Regelui şi a Mareșalului Dezrobitor îi urmăresc 
pretutindeni, în somn, în lupte aprige când le întăresc puterile în 
clipe de odihnă. 

In sufletele mari ale călăreţilor, pâlpâie candela nădejdii ce 
le luminează calea spre ţinta finală „victoria definitivă“, 

* w * 

1941. La sfârșitul acestui an, gerul și zăpada, avusese drept 
urmare, încetarea operaţiunilor ofensive germane și aliate și în 
legătură cu aceasta, numeroase scurtări de fronturi, 

Pe alocuri, a fost nevoie de retragerea unor pene de șoc, 
ce -înaintaseră prea mult. 

Bolşevicii încercaseră în anumite zone, să exploateze în 
avantajul lor mişcările de retragere voită ale trupelor germane. 

Pe de altă parte, ei întreprinseră și încercări de străpungere 
independente, de proporţii mai mari, 

Presa inamică anunța. de multe ori succese decisive, cu 
toate că rezultatele obţinute de trupele sovietice, n'au avut nicăeri, 
mai mult decât o importanță locală. 

Fără să ţină seamă de pierderi de oameni şi material, bolşe- 
vicii au încercat mereu — din nou să sfarme frontul german și 
aliat, care avea următorul aspect: 


Comunicatul Înaltului Comandament German, dela Cartierul 
General al Fiihrerului, caracterizează împrejurările în care au 
trebuit să lupte trupele germane și aliate, în timpul bătăliei de iarnă. 

Tatile Mticinale nu erau ocupate adesea, decât în puncte 

T 


de sprijin. upele erau dispuse în adâncime și dădeau contra 
atacuri prin surprindere, din aceste poziţii. 


În majoritatea cazurilor, inamicul a putut fi respins cu foarte 
mari pierderi, pentru el. Mitraherele germane și aliate, secerau 
rândurile inamicului care ataca, venind pe suprafețe întinse de 
zăpadă, în timp ce tancurile din fruntea lor, erau distruse de 
artileria anticar, 


+ 

Și de data aceasta, toate speranţele inamicului, într'o isto- 
vire a armatei germane prin greutăţile iernei, au rămas zadarnice. 

Rezultatele acestei bătălii defensive duse întrun ger siberian 
(40 până la — 55% în care rezistența germană şi a aliaţilor a 
făcut — în adevăr minuni — a fost: 

— 100.000 de prizonieri bolşevici, 

— 2,167 care de luptă, 

— 2.519 guri de foc. 

In acest ansamblu, Corpul de Cavalerie, întărit cu un Reg. 
de infanterie, se găsea dispus pe malul de Nord al Mării de Azov 
și râul Mius, astfel: 


/dro scară 


1942. Primăvara. Inamicii afirmau: «Germania şi aliaţii săi, 
n'au ajuns încă la culmea greutăților, dar se văd aceste culmi în 
faţa lor. 

Peste câteva zile, victoria germano-română din peninsula 
Kerci a moderat pretenţiile dușmanului. 

< O nouă fază a războiului» anunţase Mareșalul Timoscenko, 
când a început ofensiva sovietică dela Harkov. <E vorba de 
eliberarea Uniunii Sovietice de inamic, Nu aveţi decât o misiune. 

Distrugeţi armele inamicului». Așa strigase Timoscenko trupelor 
sale. 

Dar bătălia dela Harcov, a devenit una din victoriile cele 
mai glorioase ale trupelor germane și române, 


Apoi toate speranțele se îndreptară în direcția Sevastopo- 
lului. Dar căzu și «cea mai puternică cetate din lume», iar la 1 
lulie, lumea află că armata germană a pornit din nou la ofensivă. 

1942. Vara. Din jurnalul meu de impresiuni zilnice. 

«Suntem în Mariupol — din prima jumătate a lunei lulie, 
Oraș mare, cu o populaţie speriată de: 

— ororile războiului, 

— bombardamentele aviației inamice, care face victime numai 
în rândurile băștinașilor — bătrâni — femei și ccpii. 

<Legile războiului sunt aspre. Crunte. Viaţa, până în pragul 
deslănţuirei lor, are o valoare pozitivă; determinată tocmai de 
trăirea ei. 

«Această valoare. se anulează simultan cu pornirea uriaşelor 
forţe care justifică războiul. Odată deslănțuite, aceste forțe, nu 
cunosc îndurare. Atunci vieaţa se ridică tot mai dârză, mai călită, 
dar trăirea nu-i mai este condiţionată, decât de jocul orb al pu- 
terilor de dincolo de graniţele ei firești. 

«Şi totuşi în această atmosferă de mare necunoscut, sunt 
persoane ca Domnul Profesor Universitar Gh. Brătianu care, 
dintr'un înalt și curat sentiment de patriotism, lăsând la o parte 
studiile și preccupările zilnice, cer insistent și vin pe front, 

«Din nou, Maiorul Gheorghe I. Brătianu, se găsește în mij- 
locul nostru, după o scurtă absenţă şi în continuare la operațiu- 
„nile Corpului de Cavalerie, ce au fost' duse în prezenţa sa, între 
Prut şi Nipru. 

«In adevăr, Profesorul Universitar Gheorghe Brătianu, este 
unul din ambasadorii spiritului românesc, 


<Unul din acei cărturari care zu condus geniul poporului 
nostru peste oameni şi granițe, pentru a dovedi şi altora că, se 
nasc şi la .noi oameni, care pot să figureze cu cinste printre ce- 
lebrităţi universale. 

«Diversitatea studiilor sale și în special, permanenta sa pre= 
ocupare pentru descifrarea trecutului și drepturilor noastre, privitor 
la Transilvania, constituesc candele, care licăresc în taină și lu- 
minează drumul luptelor noastre românești, 

<Paginele lucrărilor sale istorice, înarmate cu o se: eră apa- 
ratură documentară, ne deschid liniile de forță ale istoriei, arun- 
când peste bordura prezentului, îndrăznețe și drepte anticipări. 

«Şi totuși, acest savant, ţine ca repaosul său binemeritat, 
să-l petreacă pe front, pentru Ţară, Rege şi Conducător». 

Este un exemplu concludent, care nu mai dă loc la nici un 


comentariu, 


%* 
% % = 


Manevra începută la 1 lulie 1942, a avut următoarea formă: 


ogcAVALERIE 
97 


Inamicului nu i s'a făcut plăcerea unui atac frontal, împo- 
triva regiunei industriale a Doneţului, atac pe care Timoscenko 
îl așteptase, poate cel mai mult. 

Primul atac german, a avut loc mai spre Nord, în mod 
surprinzător, între Ha-cov şi Kursc. 

O grindină de proectile, lansate de bombardiere în picaj, 
artileria grea şi foarte grea, într'o poziţie inamică bine organizată 
şi pregătită cu grijă, căzu iarăși asupra inamicului, aviația sovie- 
tică veni în grabă. Aviația de vânătoare germană interveni și 
avură loc lupte aeriene cumplite, deasupra poziţiilor inamice. 

Infanteria, care împreună cu pionierii de asalt avea de dus 
greul războiului, porni la atac, 

Străpungerea poziţiilor inamice, a constituit o nouă dovadă 
a superiorității incomparabile a infanteriei germane, ca şi a aliaţilor 
ei care au participat la luptă, 

Indărătnicia cu care se apăra inamicul, era o dovadă, că de 
astă dată bolșevicii, nu voiau deloc să atragă pe atacanți în adân- 
cimile teritoriilor, ci că erau hotărâți să dea lupta decisivă în 
locul unde se aflau. 

Străpungerea a constituit o surpriză pentru inamic, iar 
Timoscenko se văzu nevoit să dea acel faimos ordin de retragere, 
despre care s'a vorbit mult, adică: 

„Aveţi de îndeplinit două misiuni. Prima este de a provoca 
pierderi cât mai mari inamicului. A doua reclamă obligațiunea de 
a conduce operațiunite în așa fel ca să se evite încercuirile, iar 
frontul trebuie păstrat cu orice preț, menținându-se legătura cu 
unitățile vecine“, ' 

Ordin confuz deoarece, pentru: 

— evitarea încercuirilor, este necesar să rup din timp con- 
tactul cu inamicul, cunoscând în orice moment situația vecinilor 

— păstrarea frontului, reclamă obligatoriu, să se ducă o 
defensivă, fără gând de retragere. 

In adevăr, ofensiva germană avea la început direcția gene- 
rală West spre Est. Aseastă direcţie se schimbă treptat și grupul 
de Sud al forțelor inamice este atacat în flanc. 

Rostovul fu ocupat și Donul trecut pe un front larg, la 
West de Rostov. 

Ofensiva inițială luă, după ocuparea Rostovului, două 
direcţii : 

a) Una se îndreaptă spre Sud, prin Krasnodar, şi Voroşi- 
lovsc până adânc în munţii Caucazului şi de-a-lungul coastei 
Mării Negre unde participă şi Corpul de Cavalerie sub comanda 
directă a D-lui General de Corp de Armată M. Racoviţă. 

b) A doua spre Stalingrad. Regiunea dintre Don și Volga, 
la Sud-West de Stalingrad, deveni focarul unor lupte înverşunate. 

In marele cot al Donului, se distruse o armată inamică în 
zona Kalaci și se curăță de inamic malul apusean al fluviului. 

După această orientare de ansamblu, care a avut de scop, 
relatarea succintă a modului cum au evoluat evenimentele, vom 
căuta să arătăm, în cadrul Corpului de Cavalerie : 

: — care a fost situaţia sa' inițială ; 


— în general, felul cum s'au desfășurat aceste operaţiuni, 


* * 
% 

Corpul de Cavalerie se găsea în dispozitiv defensiv, între 
Berdiansk și Taganrog, în momentul când a primit ordinul să 
treacă Donul în zona Rostov. 

Pentru executare, Comandantul Corpului a prevăzut: 

a) iniţial o regrupare a forțelor în vecinătatea punctului de 
trecere ; 

b) măsuri, ca în urgenţa întâia, M. U. subordonate, obliga- 
toriu să aibă asupra lor toată muniţia regulamentară și Corpul de 
Cavalerie o rezervă de muniţiuni. 

De reținut : 

a) Este absolut necesar ca înainte de începerea execuţiei 
unei noui misiuni, M. U. subordonate să fie disponibile, deci să 
se găsească într'o aşa zisă „rezervă“, având forțele concentrate. 

b) Fizionomia luptelor viitoare, reclamă un mare consum de 
muniții, Arta cea mare în război, este ca un comandant să posede 
aptitudinea de a îmbrățișa ansamblul și să aibă simțul prevederii. 

Cu cât eșalonul de conducere este mai mare, cu atât mai 
mult acel comandant, trebuie să fie în stare, ca prin aptitudinele 
lui de vizionar, să vadă luptele ce urmează a se desfășura, să 
judece reacţiunile posibile și să pregătească măsuri de prevedere. 

In acest domeniu, al evaluării exacte a realităților mersului 
unui război, se manifestă adevăratul conducător de oști. 

In concluzie : 

O cunoaștere exactă a aceia ce va urma, înseamnă victorie, 
iar O cunoaştere falşă sau chiar o omisiune, înseamnă înfrângere. 

Acestea. se bazează pe largi şi complete măsuri de preve- 
dere, ce se iau în prealabil. 

Corpul de Cavalerie, concentrat în zona Rostov, primeşte 
următoarea misiune dela Armata Română „D“: 

a) Iniţial să asigure dreapta ofensivei ce se duce în inima 
Caucazului, curăţind toate rezistențele inamice aflate între Marea 
de Azov şi fluviul Kuban. 

b) Ulterior să cucerească peninsula Taman și portul Anapa, 
misiuni care s'au prelungit apoi și la participarea cu trupele ger- 
mane la cucerirea Novorosisk-ului. 

Din misiunea primită rezultă : 

a) O acţiune, în general executată numai de Corpul de 
Cavalerie. O operaţiune repede și neîntreruptă, pentru a nu da 
timp inamicului să opună noui rezistenţe, 

b) Obligaţiunea de a se ţine permanent legătura cu trupele 
ce acționează la stânga Corpului de Cavalerie, pentru; 

— a se cunoaşte continu situaţia lor şi modul cum evoluiază 
bătălia în zona lor de acțiune; 

— schimb de informaţiuni; 

— a fi în măsură, ca eventual, să se manevreze, de comun 
acord, rezistențele inamice aflate în zona care constitue limita de 
despărțire. 

c) A se căuta să se realizeze rd pati completă a îna- 
micului, 

d) Necesitatea de a se lua în citati faptul că acțiunea 
se desfășoară în țară inamică și deci, va fi, din această cauză, 
mai greoaie, 

In concluzie, dispozitivul Corpului de Cavalerie, va avea: 

— majoritatea forțelor într'o singură grupare, pentru : 

— a fi destul de tari şi a face față neprevăzutului ; 
— a obţine, cu minimum de pierderi în efective şi maxi- 
mum de foc posibil, victoria. 

— parte din forțe vor fi destinate pentru dattijieta malului 
de Sud și Est al Mării de Azov, deoarece trebuie să se evite 
imobilizarea de forţe, pentru misiuni secundare. 

Care a fost situația inamiculul ? 

În acest sens, principiul este categoric : 

— incertitudinea asupra situaţiei inamicului, constituie regula ; 


— rar se va putea obține claritate asupra situației adversa- 


rului, ş 


Concluzie. 


Rezultă pentru M. Ul. de cavalerie, obligaţiunea şi necesi- 
tatea de a clarifica situaţia, inamicului, prin acţiuni proprii de 
investigaţii. 

Ca date destul de relative, se posedă asupra inamicului că, 
adversarul rezistă peste tot şi că bolșevicii vor apăra cu îndârjire 
regiunea IKubanului, care reprezintă grânarul lor. 

In ziua de 4 August, primele elemente ale Corpului de 
Cavalerie, au trecut Donul, în regiunea Rostov. 


Din jurnalul meu de război, spicuesc : 


5 August 1942. Căldură mare, circa 40”. Trecem Donul pe 
un pod de vase, puţin înainte de a se lumina. Rostovul, aproape 
complet distrus, e o imensă citadelă dintro viziune de apocalips. 

Fracţiuni de mai multe divizii de infanterie și cavalerie ina- 
mice, au fost complet nimicite în acest sector, 

Câmpurile sunt 'pline de morți. 

Tunurile lăsate în poziţie de tragere, chesoane răsturnate în 
şanțul şoselelor, vestesc trăznetul ce s'a abătut peste monstrul 
bolşevic. 

Convoaie kilometrice de prizonieri, trec spre spatele frontu- 
lui, privindu-ne cu ochii sălbateci de groază. Un ostaş de al 
nostru, le aruncă jumătate din pâinea sa. 

Metru cu metru, pământul este mușcat de obuze. 

Deşi obosite de atâta cale şi abea ieșite din lupte, unitățile 
Corpului de Cavalerie trebuie să acționeze mai înainte ca inami- 
cul să se desmeticească. 

Drumul devine anevoios din cauza căldurii tropicale. Călă- 
reţii trec peste orice. Fi nu cunosc piedici. Din calea lor se dau 
în lături dealurile, îi ocolește arșița cumplită a soarelui. 

Osteneala pentru ei, este acum ceva obişnuit. 

Am intrat propriu zis în ţinutul Donului! Norocul ostăşesc 
va călăuzi şi de această dată drumul spinos, al iubitului şi vitea- 
zului nostru Comandant al Cavaleriei, care pe un drum de aproape 
2000 km. — în cumplit război — dela Prut la Rostov, nua 
cunoscut decât: 

— victoria ; 

— admiraţia, recunoștința şi devotamentul tuturor subordo- 
naților săi ; 


— mulțumiri scrise din partea Comandamentului German. 


%* 
* * 


În zona imediat Sud Rostov, după tecerea Donului, Divizia 
Colonel Măinescu primeşte misiuea ca: 

— cu grosul să deschidă drumul Corpului de Cavalerie 
prin Timocevskaja spre Taman ; 

— cu o parte din forțe, constituiește Detașamentul <Vifor> 
pentru ca să cucerească portul Jeisk dela Marea de Azov, 

Restul orțelor Corpului de Cavalerie urmează axul Diviziei 
Colonel Măinescu, care a fost întărită ulterior cu artilerie grea, 
comandată de Colonelul Caloianu. 

Vom vorbi puţin şi de acţiunea Detașamentului <«Vifor». 

S'a arătat că, pentru cucerirea portului Jeisk, s'a constituit 
Detașameniul <Vifor> astfel: 

— Comandant: Colonel Vladimir Constantinescu, 

— Compunerea : Regimentul său 4+ 1 Companie de Pionieri 
germană -|- | Baterie de Artilerie Călăreaţă, ulterior întărit cu 
încă un divizion cavalerie și 1 baterie artilerie călăreață din Divi- 
zia Colonel Cantuniar. 

— Misiunea : deplasarea cu începere dela 6 August, pentru 
a cuceri. portul Jeisk, unde va asigura instalaţiile, până la noui 
ordine, 

Primul contact cu inamicul a fost luat la Novo-—Sebinovs- 
kaja 10 km, S. E. de port, unde adversarul își instalase solid 
primele elemente ce acopereau Jeisk-ul. 

Bolşevicii apără cu îndârţire regiunea ce acoperă portul, în 
scopul de: 

— a produce pierderi în efectivele noastre, 

— a câştiga timpul necesar, ca tot materialul și. proviziile 
aflate pe mal, să fie evacuate spre Sud. 

Inamicul este mult superior numeric. El este favorizat de 
liniile succesive de rezistență ce le oferă terenul, are şi superiori- 
tatea observaţiei terestre (terenul merge urcând spre el). 

Detașamentul <Vifor> împinge viguros spre Jeisk, iar timp 
de trei zile și trei nopţi, au loc lupte din cele mai grele și acțiuni 
din cele -mai îndrăznețe. 


Punctul culminat al acestei acțiuni, îl constituie lupta ce s'a 
dat la liziera Jeisk-ului, care era garnisită cu cazemate. 

Toate intrările în oraș erau complet minate, iar observaţia 
terestră, bine organizată de bolșevici în podurile caselor, le avan- 
taja tragerile de artilerie. 

Divizionul comandat de viteazul Maior Petre Dămăceanu, 
face minuni. La comanda sa și în legătură cu vecinii, pornesc la 
asalt, 

Cu un iureș nemaivăzut, ostașii sar din șanțuri. Mitralierele 
clănțănesc mai aprig, mai învrățbite. 

Stăpâniți de o panică de nedescris, bolșevicii aruncă armele 
și se predau, | 


Este 9 August ora 10, când şi această ultimă rămășiță de 


A A 


armată bolșevică este înfrântă, iar orașul cucerit în întregime, 


Câmpul întreg și portul Jeisk este un cimitir de oameni, 
mașini și armament cu ţevile tunurilor amuţite. Blindatele bolșe- 
vice stau răsturnate, într'o rână. 

Materialul capturat constituie o avere, iar cucerirea Jeisk-ului, 
un mare succes tactic, Legătura cu Mariupol-ul — Taganrog și 
Berdiansk, începând de astăzi, se va face în condițiuni optime şi 
întrun timp mult mai scurt, ca până acum, ceiace era de cea mai 
mare importanță, creindu-se o a doua linie de comunicaţie între 
Ucraina și Caucaz. 

Din largul mării, adie un zefir ce mângâie frunţile îmbrobo- 
nate de sudoare ale călăreților Detașamentului <Vifor», ce abea 
a încetat lupta. 

Din tinda-i de jar, soarele ca un prinț al zilei, mai aruncă o 
privire spre vitejii călăreți ai Colonelului Vladimir Constantinescu, 
care are satisfacția că: 

— inamicul a fost zdrobit. Misiunea este îndeplinită, iar prada 
de război, din zona Jeisk-ului, numără : 

— 8 tunuri de coastă, 

— 1 vas de război cu 10 tunuri, 

— 6 tunuri A. A, 

— 10.000 bombe de avion, 

— mult armament automat, 

Simultan, cu operaţiunile ce au fost executate de Detaşa- 
mentul aflat sub comanda Colonelului Vladimir Constantinescu; 
grosul Corpului de Cavalerie, prin lupte serioase, înaintează vic- 
torios spre Sud și apoi spre West, în vederea executării cât mai 
rapide a misiunei primite. 

Cu cât înaintarea acestei M. Ul. se accentua spre Peninsula 
Taman, rezistența bolșevicilor se făcea mai mult simțită. Faptul 
este logic şi explicabil. Micşorându-se zona de rezistență şi spaţiul 
de manevră devenind din ce în ce mai mic, timpul rezervat evacu- 
ărilor din Peninsula Taman, se reduce văzând cu ochii. Din 
această cauză bolșevicii luptau pe vieață și pe moarte. 

Viteaza Divizie a Colonelului Măinescu, care preceda acțiu- 
nea Corpului de Cavalerie, prin detașamentul Căpit. Alex. Frank, 
a lichidat însărcinările armatei bolșevice de a opri înaintarea 
cavaleriei române. 

Luptele duse în zonele Timocewskaja-Popovicewskaja şi 
Storovelicikowskaja, de către Divizia de moldoveni a Colonelului 
Măinescu Vasile, vor constitui pagini de glorie în cartea de aur 
a cavaleriei noastre. 

In continuă și vertiginoasă înaintare spre Vest, râul Protoka 
afluent al Kubanului, perpendicular pe axul de operaţiuni al Cor- 
pului de Cavalerie, bine apărat și organizat de bolşevici, întârzie 
câteva zile executarea misiunei primite. 

In adevăr, acest râu constitue un serios obstacol pentru noi 
deoarece: 

— are o adâncime de circa 8 metri și lățime de 90 metri, 

— toate podurile sunt distruse de inamic; 

— nu se poate trece prin vaduri. 

In ziua de 10 Aușgust, în zona Slavienskaja, după o puter- 
nică pregătire de artilerie, la care a contribuit cu efecte excepțional 
de bune și artileria grea comandată de Colonelul Caloianu, Regi- 
mentul comandat provizoriu de Maiorul Miron şi unităţi din Regi- 
mentul comandat de Lt. Colonelul Teodoru (+) pionieri germani, 
au trecut Protoka, făcând un cap de pod în zona importantului 
centru comercial Slavienskaja. 

Un magistral plan de acțiune, prevedea diversiuni la Nord 
şi la Sud de punctul de trecere, iar Comandantul Corpului de 
Cavalerie însoțit de Şeful său de Stat Major, personal sub bă- 
taia focurilor inamice de toate armele, a condus la o nouă victo- 
rie, M. U. ce cu atâta glorie le comandă, încă dela începutul 
războiului. 

Toate unităţile subordonate, au participat la această acţiune, 
viguros și simultan, respingând pe inamic și împrăștiindu-i forțele 
în jurul localității Anastasiewskaja. 

Revine cinstea Diviziei Colonelului Măinescu Vasile, de a fi 
dat și câștigat prima grea luptă a Corpului de Cavalerie la Sud 
de Don, deschizând astfel drumul grosului Cavaleriei spre Temryuk. 


Trebuie creionată, în acelaș timp și activitatea deosebită ce 
a desfășurat şi cu ocazia acestei operațiuni, Șeful de Stat Major 
al Diviziei, Maiorul Octav Adam. Fiind, în linia întâia, a urmărit 
în de aproape modul cum se desfășoară operațiunea, în care 
Divizia sa se găsea angajată şi nu a cedat, decât atunci când 
nodul de comunicaţie Slavienskaja, a fost în întregime ocupat. 

Ziua de 11 August, are deasemeni importanţa ei. Un avion 
„Rata“ a fost obligat de artileria antiaieriană să aterizeze în liniile 
noastre. In acelaș timp pe la ora 7, când Şetul de Stat Major 
al Corpului de Cavalerie, Colonelul lon Eftimiu, se deplasa ca 
de obicei către linia întâia a Diviziei Colonel Măinescu, având 
şi misiunea de executa o importantă recunoaştere, o patrulă de 
„Rata“, a atacat automobilul în care se găsea acest brav ofițer. 

Destinul a făcut, ca imediat după coborârea din mașină a 
Colonelului Eftimiu, automobilul să fie străpuns de două proectile 
de tun (unul chiar pe direcția unde se afla acest ofițer) şi nume.-. 
roase cartuşe de mitralieră să ciuruiască caroseria, 


Divizia Colonel Măinescu, continuând înaintarea spre Vest, 
în ajunul Sf. Maria, informaţiile primite, arată că inamicul s'a 
organizat puternic pe canalul Kurka, unul din afluenții Kubanului, 
care alimentează culturile de orez. 

Terenul în zona canalului Kurka, unde urmează să se con- 
tinue operaţiunile, favorizează enorm pe inamic, astfel: 

— toate observatoarele se găsesc în mâna bolşevicilor, de- 
oarece imediat la Vest de Kurka, spre Peninsula Taman, terenul 
în amfiteatru pe o distanță de circa 30 km., urcă mereu, până 
aproape de portul Temryuk; 

— acest canal, înconjurat de mlaștini adânci, ce sunt în di- 
rectă legătură cu Marea de Azov, ușurează apărarea bolşevică și 
obligă pe călăreți să înainteze cu greutate, 


Este terenul de care în acest an, s'au folosit trupele ger- 
mane și române în Cuban, pentru oprirea și distrugerea bolşe- 
vicilor, 

Pentru operaţiunile dela canalul Kurka, intervine în  opera- 
țiuni iniţial Detașamentul moto Col. Korne, şi brava Divizie de 
bucureșteni și ialomiţeni a Colonelului Christu  Cantuniar, care 
toată iarna 1941/1942 și în vara 1942, a stat strajă pe. malul de 
Nord al Mării de Azov, reprezentând cu glorie și onoare, Cava- 
leria Română, 


Corpul de Cavalerie, are de rezolvat o grea problemă, 
pentru trecerea canalului Kurka, deoarece inamicul este foarte 
mult avantajat: 

— de teren, care-i dă posibilitatea să se apere uşor; 

— de lucrările 'de organizare, ce le-a executat de mult; 

— de posibităţile de observaţie ce are (vede ca în palmă, 
toate mișcările) ; : | 

— de armamentul numeros ce posedă și care este larg eșa- 
lonat în adâncime. 

Totuși, pentru Comandantul Corpului de Cavalerie, nu 
există nici un obstacol și ca rezultat al recunoașterilor personale 
ce a făcut, se hotărăşte: 


— să atace cu forțele ce le avea, fără a mai aştepta so- 
sirea Diviziei Colonel Kiriacescu (aşa se primise ordinul). 
— “să constitue un gros, care ca un ciocan, să lovească pe 


inamic, printr'un atac învăluitor, care oferă maximum de avantaje; 


— să conducă personal această operațiune, știut fiind, că 
orice atac cere un Comandament unic, iar atacul nu trebuie să 
se destrame în "atacuri parţiale. 

La forțarea canalului Kurka, care începe la 16 August, 
participă toate forțele disponibile, în scopul ca: 

— să se ajungă cât mai repede la Temryuk; 

— să nu se dea timp inamicului, fie să-și manevreze rezer- 
vele, fie să se mai întărească pe linia unde se găseşte, 

Tenacitatea în execuţia manevrei concepută, cu toate greu- 
tăţile terenului, sparge rezistenţa inamică depe canalul Kurka, iar 
Divizia Colonel Christu Cantuniar, ce avea în subordine şi deta- 
șamentul Col. Korne, realizând una din cele mai importante 
victorii, la care concură şi Divizia Colonel Kiriacescu. 


Spicuesc din jurnalul de note zilnice: 


Trebuie să se facă repede un cap de pod peste canâlul 
Kurka şi deci să se ocupe satele Kalabatka și Otrub, unde bol- 
sevicii, încearcă să reziste cu disperare, La 16 August ora 3,30, 
Detașamentul Colonel Korne porneşte la atac. Punţile de asalt, 
din viteazul batalion de pionieri, comandat de Colonelul Teodo- 
rescu, urmează operaţiunea. 

Rezistenţa inamicului este dârză. Vrea să ne împiedice, cu 
orice preţ, să ajungem la Temryuk. Poziţia ocupată de inamic, 
domină câmpul deschis prin care se înaintează. Avangarda este 
primită cu foc îndâriit. Trage artileria grea a Colonelului Caloianu 
sosită în plină viteză de motoare, trag brandt-urile, răpăie mitra- 
lierele, iar puştile mitraliere, ţin isonul într'o cadență vie. 

Bravul Regiment, condus de Colonelul Adjutant Dămăceanu, 
viteaz între viteji, primește misiunea să deschidă drumul. 

Ca rezultat al operaţiunilor iniţiale și al tragerilor de artilerie 
grea, satele Kalabatka și Otrub, încep să ardă. 

Atacul călăreţilor progresează, iar bine cunoscutul erou Co- 
lonel Radu Korne, în linia întâia, conduce personal această grea 
şi plină de răspundere, însărcinare. In această acţiune, tot așa de 
eroic se conduce şi Colonelul Negoescu cu al său Regiment, 

In faţa acestor sate se deschide o câmpie presărată cu zeci 
de căoiţe de fân, care nu erau altceva decât amplasamente de 
arme automate bolşevice, camuflate. 

Acest procedeu nu a consţituit o surpriză pentru călăreții 
români, deoarece ei cunoșteau, încă dela trecerea Prutului, lași- 
"tatea şi bestialitatea inamicului din faţa lor. 

Colonelul Cantuniar, dată fiind serioasa rezistență întâmpi- 
nată de Regimentul Colonelului Adjutant Dămăceanu, execută o 
manevră mai la Nord, având în capul Diviziei încercatul Regi- 
ment al bravului Colonel Balaban. 

Contra atacurile dușmane, se succed unul după altul. 

lunta continuă, cu îndârjire, 

In adevăr, a fost o zi foarte grea, soldată cu multe pierderi 
printre care se notează : 

— Sublocot. rez. Mircea Dudău, un târgoviştean tânăr, înalt 
şi plin de vieață, rănit în abdomen, moare în câteva ore, după ce 
trecuse tot viforul războiului, încărcându-se de glorie. 

— Sublocot. Gaftoi, Locot. Rucăreanu, etc., etc. 

Ruşii primesc întăriri și rezistă pe linia unde se găsesc. 

Totuşi, călăreţii noştri prin manevra de încercuire a Diviziei 
Colonel Cantuniar și atacul de front al Diviziei Colonel Kiria- 
cescu, trec canalul Kurka şi cuceresc succesiv : 

— Kalabatka — Otrub — Korshensky, apoi, 

— Kurtschanskaja. 

Ne apropiem din ce în ce de faimosul port Temryuk, pe 
care inamicii îl apără cu îndârjire. 

Rezistența inamică, pe măsură ce trupele române se apropie 
de Marea Neagră, devenind din ce în ce mai mare, se simte ne- 
voia introducerii în acțiune a unor noui unităţi de cavalerie din: 
Divizia Colonel Kiriacescu, printre care și unitatea comandată de 
Lt. Colonel C. Marinescu. 

Se remarcă pe timpul operațiunilor pentru ocuparea celui 
mai mare observator din zonă, cota 122, care permite vederi di- 
recte spre Temryuk, deasemenea și pentru cucerirea portului şi 
oraşului Temryuk la 24 August, Regimentele comandate de Colo- 
nelii Dămăceanu, Dafinescu, Mache Marinescu şi cele de artilerie 
comandate de Colonelii Caloianu, Neferu și Mustaţă. 

Unităţi de cavalerie comandate de Colonelul Balaban, care 

au avut de îndeplinit grele şi importante misiuni de încredere, au 
dus la bun sfârșit însărcinările primite. Tot timpul, în prima linie, 
Colonelul Balaban, îşi conduce unitatea cu acea măestrie, pe care 
o cunoaștem cu toţii şi cu acel calm imperturbabil, pe care îl 
admirăm. 
Odată cucerit portul Temryuk și ocupate gurile Kubanului, 
prima fază a acţiunei Corpului de Cavalerie în ţinutul Kubanu- 
lui, poate fi considerată ca încheiată, adăogându-se la lanţul de 
glorii ale Corpului de Cavalerie, o verigă în plus 


In concluzie : 


Timp numai de circa 15 zile, Corpul de Cavalerie, a par- 
curs luptând și învingând, într'o succedare viforoasă de arme, 
peste $00 km. pe un front care se lărgea dela o zi la alta și 
într'o climă aridă de stepă. 

Aproape întreaga coastă de Sud a Mării de Azov, a fost 
liberată de forțele bolșevice, iar prin căderea oraşului Temryuk, 
Peninsula Taman în parte cucerită şi-a deschis porțile larg, pen- 
tru a lăsa liberă trecerea dinspre Kerci, 

Operațiunile cavaleriei, totuși nu sunt terminate încă. 
Trebuie să se ajungă cât mai repede şi cu minimum de pier- 


deri la Taman şi la Sud de Kuban. 

DEM ONSTRATION 


Pentru aceasta s'a dispus : 


a) Trecerea Kubanului și înaintarea spre Anapa, apoi No- 
vorosisk, acoperind dreapta trupelor germane .ce înaintau la 
Novorosisk ; 

b) Înaintarea cu o divizie de cavalerie, sub ordinele Armatei 
române «D» în Peninsula Taman, pentru a deschide trecerea 
trupelor din Crimeia, 


Aspectul general al operaţiunei, ia următoarea formă : 


Corpul de Cavalerie, trece Kubanul, se regrupează în zona 
Krimskaja, de unde începe înaintarea pe malul de Sud al Kuba- 
nului, pe direcția Warenikowskaja, acoperind dreapta forțelor 
germane, 

Apare din nou — în cap — divizia Colonelului Măinescu 
care execută admirabil prima misiune primită dela Corpul de Ca- 
valerie de a ocupa înălțimea dela Vest de Krimskaja, înălțime, 
care acoperă gruparea diviziei Colonel Kiriacescu și formează, 
cheia viitoarei manevre a Corpului de Cavalerie. 

Prin acțiunile metodice şi dârze ale diviziei de moldoveni ce 
atacă de front, prin manevra dirijată de Corpul de Cavalerie şi 
executată rapid de divizia de bănăţeni și prin focul masiv și în 
condițiuni excelente executat de artileria grea a Colonelului Zlă- 
tescu, rând pe rând sunt cucerite înălțimele perpendiculare pe di- 
recţia de înaintare şi bătute forțele bolșevice. 

Divizia de bănăţeni, printr'o rapidă înaintare ocupă (Gasta- 
gajewskaja, de unde se deschidea drumul spre Anapa, iar divizia 
de moldoveni, după ce cucereşte Warenikowskaja la care con- 
cură și trupele comandate de Lt. Colonel Vasiliu ce au forțat 
* Kubanul, conform ordinului Corpului de Cavalerie împinge regi- 
mentul motorizat al Colonelului Korne, la Marea Neagră, la Nord 
de Anapa. 

Astfel, în urma acestor rapide operațiuni, drumul spre Anapa 
este deschis ; dreapta forțelor germane ce se vor îndrepta spre 
Novorosisk este protejată, iar pătrunderea în Peninsula Taman, pe 
la Sud de Kuban, pentru a înlesni trecerea forțelor din Crimeia, 
este asigurată, operațiunea ultimă fiind executată de divizia de bu- 
cureşteni și ialomiţeni, întărite cu grupul de cercetare de olteni. 

Frumoasa misiune adusă la bun sfârșit de Corpul de Cava- 
lerie şi numai în 5 zile, zile grele dar pline de noui victorii. 

Trebuie să se reţină faptul că Maiorul C. Cristodorescu, 
Şeful de Stat Major al Diviziei Colonel Christa Cantuniar, pe 
tot timpul multiplelor misiuni primite de Marea sa Unitate, a stat 
neclintit la creasta primeidiilor. A dovedit prin ideile sale limpezi, 
mlădioase și sprintene, calitatea de desăvârșit ofițer de stat 
major, contribuind în mare parte la victoriile Diviziei, din. care a 
făcut parte. 

La % fi E 

Un cuvânt pentru Lt. Colonelul Mache Marinescu, Coman- 
dantul Cavaleriei unui Corp de Armată, decedat erou în ziua de 
5 Septembrie 1942 și înmormântat în cimitirul din Anastasievskaja. 

Destinul îşi urmează neîndurător cursul. 

A pierit în vâltor le războiului și atunci când misiunea uni- 
tății sale era complet terminată, unul din bravii noștii călăreţi 
Mache Marinescu, 


1.470 ia 


EI a reprezentat caracterul neînduplecat, care nu s'a înco- 
voiat nici odată. Ostașul artist și aristocratul intelectual, 

Gloriosul soldat s'a stins în modestia în care i-a plăcut să 
se drapeze în întreaga sa vieaţă. 

In cerul tău de slavă, fii împăcat, iubite Mache! Marea ta 
dăruire, rămâne un puternic exemplu pentru noi. 

Peste lutul care a închis trupul tău încremenit, va străluci 
marele tău exemplu, pentru toți cei care își iubesc neamul, 

In fața mormântului tău, cu prietenul tău din copilărie, cu 
care te-am dus până la Anastasievskaja, ţi-am spus ca și neuitatul 
Eminescu ; «Fie-ţi îngerii aproape, somnul dulce !>, 

+ ? * 

Operațiunile: Corpului de Cavalerie, nu sunt încă terminate. 

Zona de acţiune primită iniţial se mărește mereu, așa că or- 
dinul trimis de Armata Română «D», prevede lapidar şi categoric : 

— continuarea înaintării spre S. W. 

— cucerirea neîntârziată a orașului și portului Anapa ; 

— acţiunea în legătură cu trupele germane, pentru ocuparea 
celebrului port militar bolșevic Novorosisk, 


AU [a 


Operațiunile din zona Sud Kuban și din ză porturilor : 

— Anapa şi 

— Novorosisk, 
se caracterizează printr'o puternică rezistență a bolşevicilor, teren 
foarte: acoperit şi accidentat, 

Potecile de munte și drumuri înguste, sunt mărginite, sau de 
păduri foarte dese, sau de stânci și prăpăstii abrupte. 

Nu este tocmai uşor să se opereze întrun asemenea teren, 
mai ales că Ruşii au dinamitat p-incipalele poduri şi puncte de 
trecere înguste, făcând astfel înaintarea extrem de grea. 

Trebuie deasemeni asigurată : 

— aprovizionarea cu hrană, muniții și carburanți ; 

— curățirea drumurilor ; 

— circulaţia pe comunicaţiuni, deoarece acțiunea partizanilor, 
din cauza terenului acoperit, se desfăşoară pe o mare scară. 

Aceste incidente nu pot opri elanul călăreţilor și în adevăr: 

a) Divizia Colonel Kiriacescu, smulge inamicului orice ră- 
gaz de a-și putea închega o rezistență. 

Orașul și portul Anapa sunt cucerite la 31 August. În le- 

Sătură cu orașul Anapa, din carnetul meu de note zilnice, 
spicuesc ; . 
10 Septembrie. Am văzut portul Anapa, ocupat de vitejii 
noştri călăreți din Regimentul Colonelului Negoescu. Momentan 
liniște și nici chiar aviația inamică nu mai desfășoară nici o ac- 
tivitate prea mare. 

Fiecare mare îşi are lumea ei. Coastele fiecărei mări au ceva 
unitar în ele, au un mistic şi un suflet comun. Mangalia, Balcic, 
Constanţa, Cetatea Albă, îmi revin deavalma în minte cu zidurile 
lor de piatră galbenă, cu zidurile și cheiurile lor antice. 

Și Anapa a fost întâi o colonie grecească, pe urmă bizan- 
tină, romană, genoveză și turcească. De zidurile ei s'au lovit ar- 
matele rusești ale țarinei Ecaterina. Şi Anapa nu a căzut, dar a 
fost dată Rusiei, printr'un tratat. 


Din vechea cetate nu rămâne decât poarta. O văd mai sură 
şi mai străină decât celelalte construcţii, înălțându-se ca un mic 
arc de triumf deasupra portului. Drumul trece dealungul plajei. 

Sui spre oraș și trec pe sub poarta veche, 

E dintr'o frumoasă zidărie, cioplită cu grijă de meşteri is- 
cusiţi. Peste arc e încadrată de o placă de marmoră cu data 1843. 
Tocmai un veac, de când cetatea schimbase de stăpânire, 

Aproape nici o casă în Anapa, nu mai este întreagă, 

Printre ruine se înalță biserica, cu turnul ei retezat, nu de 
bombe, dar de regimul comunist. 

Fusese un oraș din care se trimitea vin dulce, renumit, unde 
vapoarele făceau escală, pentru a încărca ceva din bogăţiile Rusiei; 

Era un loc unde natura mai blândă ca în Crimeia, ea pri- 
elnică odihnei. 

In jurul unei pieţi pătrate, plantată cu castani, se înșiră câ- 
teva clădiri mai însemnate. 

Nici una nu depășește ur etaj, afară de o vilă în stil maur, 
care își înalță masa pietroasă și ridicolă, deasupra liniilor armo- 
nioase a acoperişurilor de olane. 

Mă duc spre far. Strada suie pe nesimţite. Deodată, la ca- 
pătul ei mă aflu pe un înalt promotoriu care se termină brusc 
în proporție, spre mare. Dacă a fost vreodată un templu în acest 
oraș, atunci aici a trebuit să fie. 

Spaţiul mării acum se deschide imens spre Răsărit. Caucazul 
se ridică deodată în linii dure şi frânte cu hotărâre, 

Marea este schimbătoare dela o clipă la alta. Suntem prea 
sus ca să-i auzim glasul sau poate că vântul vuește prea puternic, 

Urc în turnul farului. Urmăresc cu privirea linia frântă, pe 
pe care o face coasta, începând din vecinătatea Crimeiei şi până 
la munţii care ne despart de Novorosisk, . 

E un șerpuit prin umbre şi lumini, cu alternaţii de coline și 
şesuri, dealungul căreia marea neobosită, se joacă în schimbări 
de diferite culori. 

Farul se ridică la colțul de Răsărit al orașului. Pe urmă 
până la poalele munţilor, se întinde înaltul platou, acoperit de 
burueni şi mărăcini, 

Văd desemnându-se regulat dreptunghiul orașului cu  ondu- 
laţiile acoperișurilor din care sunt sparte mari suprafețe și digul 
portului, acum frânt şi el, ca un obiect inutil, 

Privesc la crucile unui cimitir părăsit, din marginea orașului 
şi nu departe de el, se observă un alt cimitir având crucile or- 
donat aşezate şi făcute din lemn nou şi cu mormintele încă proas- 
pete ale ostașilor din viteazul Corp de Cavalerie, ultimii cuceri- 
tori ai Anapei. 

Ei do:m acolo, sub goana vântului: și vuietul marin. 

Ei dorm acolo — cot la cot — cu atâţi alţii care i-au pre- 
mers, căzând sub aceleași ziduri. Ei dorm a'ături de cei ce au 
purtat coifuri, zale și armuri, 

Viteţii ostași ai Corpului de Cavalerie, dorm sub lutul în 
care s'au prăvălit statuiele zeilor ocrotitori ai cetăţii de altă dată, 
așteptând să învie și unii și alții, în lumea legendelor sau a 
epopeei, 


a 


b) Comandantul trupelor germane adresează la 4. IX. 1942 
următoarea scrisoare, după cucerirea portului Anapa : 


D-lui General de Corp de Armată Mihail Racoviţă. 
«Cu o vie satisfacție vă exprim mulțumirea şi recunoştinţa 


mea deosebită, pentru frumosul succes obţinut de Corpul de Ca- 
valerie, prin cucerirea portului Anapa. 


<Vă rog să comunicaţi trupelor care au contribuit la acest 
succes, călduroase mulțumiri». 


Această scrisoare de mulțumire este concludentă şi nu mai 
dă loc la nici un comentariu, 


c) Divizia Colonel Măinescu Vasile, în continuare de mi- 
siune, acţionează întrun teren complet acoperit, lipsit de comu- 
nicaţiuni viabile şi înțesat de partizani, concurând la ocuparea 1e- 
finitivă a orașului și portului Novorosisk, care a avut loc la 10 
Septemvrie 1942, drapelul românesc lângă cel german fiind ridi- 
cate pe marea clădire a comandamentului bolșevic, cavaleria ro- 
mână înscriind din nou o măreaţă victorie. 

Din cele relatate până acum rezultă : 

a) Corpul de Cavalerie a ajuns cu toate forțele sale pe 
malul Mării Negre, în zona Novorosisk. 

b) Se acţionează — în prezent — într'o regiune complet 
acoperită, cu aspect muntos și altitudine până la 600 metri. 

c) Una din caracteristicele armei noastre — mobilitatea — a 
căzut pe planul ultim, deoarece suntem nevoiţi să înaintăm pe 
os. 

Concluzie. 


a) Se trece — momentan — la o situaţie defensivă, până la 
regruparea forțelor, în vederea unor operaţiuni ofensive, ulterioare, 

b) Corpul de Cavalerie este singura M. U. română, care 
acționează la Sud de Rostov, în ţinutul Kubanului, prin lupte 
aprige, a bătut armata bolșevică şi ostașii săi au fost primii care 
au înfipt stindardul Cavaleriei Române pe malul Mării Negre. 

c) Dela Prut, peste Bug — Nipru — prin Rostov — Slavienskaja 
la Anapa și Marea Neagră, călărețul a fost condus în acțiunea 

sa mai mult de reflexe şi a avut ca suport acea minunată și 
înaltă conștiință morală, în care se oglindește dragostea de 
Patrie și mândria de Ostaş Român. 

In altă ordine de idei și în legătură cu operaţiunile dela Sud 
de Kuban, găsesc necesar să evidenţiez personalitatea Colonelului 
Carp Gheorghe, mort eroic în fruntea Regimentului de cavalerie 
ce comanda, în imediata apropiere a orașului Anapa și în ziua 
de 2 Septemvrie 1942, 

George Carp se impunea tuturor prin insuşirile sale, pe care 
era ușor să le citeşti în sufletul, oferit de el însuși întreg, spre a 
te cruța de bănueli și îndoeli. 

Dar bubuiturile tunurilor ce au întovărăşit cu simfonia lor 
eroica coborâre în mormânt a rămășițelor acestui distins ofițer, a 
reamintit în toate colțurile pământului românesc, că neamul nos- 
tru e capabil să dea, la prilejuri grele, soldaţi viteji care știu să 
stea bărbăteşte impotriva adversităţilor și să le învingă, 

L'am văzut ultima dată la înapoierea sa din concediu, la 
Slavienskaja, către sfârșitul lunei August, 

Din carnetul de însemnări zilnice, spicuiesc : 

22 August 1942. M'am întâlnit cu Colonelul Carp Gheor- 
she, care reîntors din concediu se ducea la Regimentul său. Am 
luat în Slavienskaja împreună cu el, o gustare la Corpul de 
Cavalerie. 

Incântat. că şi-a revăzut familia şi în special copii, era dor- 
nic acum, să se înapoieze la Regiment. 

Discutăm de succesul armei noastre și în special de modul 
de a comanda a Generalului nostru, Comandant al Corpului de 
Cavalerie. 

Colonelul Carp, calm ca de obicei vorbeşte : 

«In adevăr, Generalul nostru este expresia supremă a pre- 
gătirii- tehnice profesionale, morale şi sufletești. 

<EI citește în sufletele ofițerilor săi. 

<Prin vasta sa cultură generală și profesională, prin mani- 
festările sale în toate împrejurările, a câştigat în cel mai înalt 
grad, respectul și dragostea subalternilor. 

< Comandantul Corpului nostru de Cavalerie, a pus în slujba 
oştirii toate însușirile lui preţioase : temeinică pregătire profesio- 
nală. dragoste, statornicie, chibzuială, eroism, exemplul personal 
ponderaţie şi calm desăvârşit. Cu ele și-a servit Ţara — Regele 
şi pe Conducător, fără nici o veleitate de alt ordin, fără nici o 
preocupare ori ambiţie. 

<Eu cred că secretul victoriilor succesive ale Corpului de 
Cavalerie, sunt datorite printre alte motive şi : 

— Generalului nostru care în permanență și mai ales în 
momente grele, însoţit de Colonelul Eftimiu, a stat în mijlocul os- 
taşilor din primele linii. Deci, exemplul clasic al: şefului. 


— Increderii reciproce, din convingere, între Comandantul 
Cavaleriei noastre și subordonați. 


— Modului său energic, dar civilizat de a comanda». 

La cele afirmate de Colonelul Carp, eu adaog: 

In război «consumul sufletesc şi moral> este enorm şi de 
aceia şefului îi revine rolul de a completa prin cuvintele şi apre- 
cierile sale, la stimularea iniţiativelor și la reactivarea psihică a 
subordonaţilor săi, în orice împrejurare, oricât de grea ar fi ea. 

Acest sistem de procedare am văzut şi a fost aplicat în to- 
tul de generalul nostru. 

Către ora 13, a plecat în ar Troiskaja, unde se găsea 
Regimentul său. La plecare îmi spune: <Dragă Cheruvim, am 
simţit în exemplul dat de generalul nostru, de a veni mereu până 
la linia întâia, vibraţiunea unui mare suflet de om, care arde ca 
o nestinsă flacără, pentru idealurile permanente ale Cavaleriei 
Române». 

S'a dus şi a pierit în vâltorile războiului răsăritean, unul din 
cei mai distinși ofiţeri din arma noastră. 

S'a stins din viaţă în clipele când era în plină ascendență, 
când regimentul pe care-l comanda, mergea mândru la glorie și 
izbândă. 

Cartea de Aur a Neamului a întors o nouă filă, pentru a 
înscrie în ea numele eroului Colonel Gh. Carp — Cavaler al 
Ordinului «Mihai Viteazul», plecat în veşnicie. 

Ne-a rămas amintirea-i întreagă și ochiii ca să-l plângem. 


*% 
* x 


A doua fază a operaţiunilor Corpului de Cavalerie în Cau- 
caz este terminată, 


Comandamentul german, adresează Corpului de Cavalerie 
la 10 Septembrie 1942, următoarea scrisoare : 


D-lui General de Corp de Armată M. Racoviţă. 


«Exprim excelenţei voastre, cordiale mulțumiri pentru urările 
trimise cu ocazia cuceririi orașului şi portului Novorosisk și le 
voi transmite cu cea mai mare căldură. 


: 5476, .— 


<Vitezele Divizii de Cavalerie Române, au asigurat prin îna- 
intarea lor neobosită, spatele și flancul M. U. ce comand con- 
tribuind în mod esenţial la cucerirea Novorosiskului. 

<Retransmit sentimentele credincioasei camaraderii de arme 
şi urez Excelenței Voastre şi Cavâleriei române şi pe viitor : 

— noroc ostăşesc 

— izbândă». «General 


Ca o concluzie a operațiunilor executate până la 10 Sep- 
tembrie 1942, singura mulțumire a Comandantului Corpului de 
Cavalerie «R>, este exprimată prin următorul 


ORDIN DE ZI 


Trecut la Sud de Don, Corpul de Cavalerie <R> începe . 
urmărirea viguroasă a inamicului spre Caucaz, 

Timp de 8 zile pe o căldură tropicală, hărțuit încontinu de 
aviația inamică, unităţile Corpului de Cavalerie, fără nici o zi de 
repaos, învingând oboseala, străbat în goană după inamic peste 
600 km. 

Performanţă remarcabilă ce a depășit cu mult așteptările. 

Incepând -dela Timocewskaja contactul cu inamicul este luat 
şi lupta începe. , 

Se remarcă citându-se prin ordin de zi: 


— Divizia Colonel Măinescu Vasile. 


1. Singură, respinge ariergardele inamice până la râul Pro- 
toka unde se lovește de o rezistență dârză în zona Slawienskaja. 

Printr'o manevră rapidă și iscusită trece prin surprindere 
râul Protoka pe ambarcaţiuni şi în ziua de 10 August cucerește 
Centrul Slawienskaja, deschizând astfel drum Corpului de Cava- 
lerie spre Kuban. 

li revine cinstea de a fi dat şi câștigat prima luptă a Corpului 
de Cavalerie la Sud de Don. 

2, În operațiunile dela Sud de Kuban, această M. Ul. for- 
mând arcul învăluitor al manevrei Corpului de Cavalerie, respinge 
succesiv rezistențele inamice și împinge viguros, un regiment, în 
exploatare spre Marea Neagră în zona Nasarow, 


3, In fine, în lipsa unei trupe speciale, a acoperit cu succes 
dreapta atacului M. U. Germane spre Novorosisk, întrun teren 


foarte frământat, acoperit, cu aspect de munte și înţesat de 
partizani. 

— Divizia Colonel C. Cantuniar, 


1. Ocupă peninsula și portul Temryuk. 
Tenacitatea în execuția manevrei concepută, cu toate greu- 


tățile (manevre) terenului, sparge rezistența inamică depe canalul 
Kurka. 


Aceiaşi tenacitate în distrugerea succesivă a  rezistențelor 
dârze inamice din peninsula Temryuk care culminează prin aceia 
dela cota 22,4 — aduce căderea portului Temryuk în ziua de 


24 August, 
2. Concură cu succes la: 


a) Operațiunile grosului Corpului de Cavalerie la Sud de 
Kuban prin ocuparea localității Warenikowskaja. 
b) Operațiunile de cucerirea peninsulei Taman. 


[d 
— Divizia Colonel M. Kiriacescu. 


1. Concură cu mult succes la ocuparea peninsulei Temryuk 

2. În operaţiunile dela Sud de Kuban. 

Prin acţiuni impetuoase, continuate şi pe timpul nopții, îi 
smulge inamicului orice răgaz de a-și putea închega o rezistenţă. 

Surprins în curs de organizarea apărării localităţii Gosta- 
gagewskaja și apoi a înălțimilor dela Sud de această localitate, 
inamicul este dat peste cap, iar drumul odată deschis, Divizia 9-a 
împinge viguros și ocupă în ziua de 3 Septembrie orașul și por- 
tul Anapa. 

— Grupul Li. Colonel Marinescu C. 


1. Sub ordinele Diviziei Colonel Kiriacescu, ia parte cu mult 
succes la luptele dârze pentru ocuparea peninsulei Temryuk. 

2. Sub ordinele Diviziei Colonel C. Cantuniar, concură cu 
acelaș succes la ocuparea peninsulei Taman. 

In toate aceste acțiuni Corpul de Cavalerie a avut sprijinul 
neprecupeţit al: aviaţiei, pionerilor, transmisiunilor, artileriei grea 
și Grupul Negulici, al cărui aport a dat posibilitatea  Comanda- 
mentului Corpului de Cavalerie să-și conducă operațiunile în con- 
dițiuni optime. 

Ca rezultat al acestor operațiuni : Jeisk, Slawianskaja, Kurt- 
ceamscaja, Temryuk, Gostajgajewskaja, Anapa, sunt victorii ale 
Corpului de Cavalerie, relatate la loc de cinste prin comunicatele 
Înaltului Comandament German și răspândite lumii întregi. 

Astăzi lumea întreagă admiră vitejia și eroismul cavaleriei 
române, 

Patria noastră, prin faptele voastre, retrăește zilele mari de 
glorie. 


OSTAȘI 


Plecaţi cu smerenie în fața mormintelor eroilor noştri, cărora 
le datorăm toată recunoștința pentru jertfa lor, pentru noi cei ră- 
mași în viaţă, ne revine această supremă deviză : 

«Mereu înainte» : 


«Să ne facem mai departe datoria». 


Comandantul Corpului de Cavalerie «R> 
General de Corp de Armată 
Mihail Racoviță 


Armata «D», care a constatat activitatea Corpului de Cava- 
lerie, deoarece l'a avut sub comandă, ca o dreaptă apreciere, dă 
ordinul de zi ce urmează : 


ORDIN DE ZI Nr. 48 AL ARMATEI 


Prin ajungerea la coasta Mării Negre şi prin terminerea vic- 
torioasă a luptelor dela Novorosisk — Corpul de Cavalerie <«R» 
a terminat partea sa largă de contribuţie la ciclul de operaţii stră- 
lucite din această vară, a Grupării de Armate Germane. 

Plecaţi depe coasta de Nord a Mării de Azov unde a stat 
de straje neclintită din primul moment al cuceririi ei — aţi alergat 
- fără preget, pe căldură arzătoare şi praf înăbuşitor ca să intraţi 
cât mai repede în luptă — pentru a urmări inamicul sdruncinat și 
a nu-i da răgazul să închege din nou v apărare. tare. 

Străbătând 600 km. în 8 zile, s'a ajuns pe urmele lui și fără 
a mai aştepta concentrarea forțelor, Corpul de Cavalerie, cu 
Divizia Colonel Măinescu a cucerit Jeiskul şi a întors apărarea 
râului Protoka punând stăpânire pe Slawianskaja. Continuând ur- 
mărirea, Divizia Colonel Cantuniar ajutată de Divizia Colonel 
Kiriacescu şi Grupul Lt. Colonel C. Marinescu, trec la atacul 
canalului Kurka — apărat cu îndârjire de un inamic hotărât care 
nu vroia să se străbată poarta Temryuk-ului. 

După lupte grele inamicul a fost alungat, Temryuk-ul, cuce- 
rit şi depășit, i dă 

Odată malul nordic al Kubanului curățat de inamic, Corpul 
de Cavalerie trece la sudul lui ca să sprijine dreapta trupelor 
germane şi să zdrobească inamicul care bara drumul la marea 
noastră, Marea Neagră. 


PITT Aa 

Prin victoriile dela Kjewskoje, Warenikowskaja şi Gosta- 
gagewskaja aţi deschis calea către Anapa — unde Divizia - Colonel 
Kiriacescu cu multă iniţiativă şi elan ajunge la țărmul Mării 
Negre, 

Prin vrednicia și bravura călăreţilor noștri, drapelul româ- 
nesc este primul care a fâlfâit pe coasta de răsărit a Mării cea 
Mare. 

Fără odihnă, Divizia Colonel Cantuniar împreună cu Gru- 
pul Lt. Colonel Marinescu cucerește malul până în preajma 
Taman-ului, iar Divizia Colonel Măinescu ajută la cucerirea 
coastei de N. V. a Novorosisk-ului, unde alături de drapelele 
germane, înfige și tricolorul românesc pe zidurile portului cucerit. 

În toate aceste fapte de arme, soldatul român a dovedit 
odată mai mult că ştie să lupte pentru întărirea și mărirea patriei. 
Nu a pregetat dela nici o fertfă, căci fără jertfe nu se poate 
clădi nimic durabil. 

„ Viteţia — disprețul de moarte — credința — au ridicat din 
nou la mare cinste numele ostașului și țării românești, 

Cu fruntea sus — cu fața la inamic, mulți dintre călăreţii 
noştri dorm somnul eroilor noştri nemuritori. Numele lor stau 
săpate la piatra de temelie a patriei. Să ne plecăm cu adâncă 
cucernicie genunchii la mormintele lor glorioase și să le că a 
neştearsă amintirea jertfei lor. 

Pentru toate aceste fapte mari de arme, înscrise nepieritor 
în istoria noastră — și pentru a servi ca pildă măreață — citez 


"prin ordin de zi pe Armată, Corpul de Cavalerie cu Diviziile : 


— Colonel “Măinescu Vasile. 

— Colonel Cantuniar C. 

— Colonel Kiriacescu M. 

— Grupul Lt. Colonel Marinescu C. şi Căpitan Negulici. 

— Artileria Grea comandată de Colonelii M. Zlotescu și 
Caloianu. 

— Unităţile -de însoţire. 

Armata primind o nouă însărcinare, mă despart cu regret 
de bravul Corp de Cavalerie, urându-i' ca și pe viitor să meargă 
luminos din victorie în victorie. 


Comandantul Armatei 
General de Armată 
P. Dumitrescu 


% * ) 

Operațiunile următoare ale Corpului de Cavalerie în Cau- 
caz, constituesc obiectul unui studiu special. 


E” 
* Lui 


Camaraderia Româno—Germană 


Nimic nu întăreşte vieața popoarelor, ca legăturile lor spi- 
rituale şi sufletești, pentru că din aceste legături nasc toate năzuin- 
țele lor istorice în viitor, 

Suntem în clipele acestea, la aceiași răscruce de drum, pe 
care am întâlnit-o la tot pasul, în zbuciumatul nostru destin. 

Trecutul nu este decât soclul pe care se ridică sau depe 
care coboară, în prefacerea vremurilor, rostul indivizilor ca şi al 
tuturor popoarelor, 

Privitor «la camaraderia româno-germană trebuie să se por- 
nească, inițial, dela ideia bazată pe următoarele adevăruri per- 
manente adică : 

— România şi Germania, în mersul destinului lor istoric, 
sunt două țări, care se completează, prin schimburi neîntrerupte 
de bunuri materiale și sufletești. 

— Ambele aceste țări, tind către acelaș rost comun, acela 
de a-şi apăra fiinţa şi drepturile lor naţionale. 

— Pregătirea ostăşească, încă înainte de venirea Regelui 
Carol I. în ţară, era îndreptată spiritual înspre Germania. 

In altă ordine de idei germanii au recunoscut în toate veacu- 
rile virtuțile de luptători ale românilor. Vestitul cântec al Niebe- 
lungilor, poem popular german, amintește despre vitejia unui 
voevod valah, care împreună cu ostașii săi «zboară pe caii lor 
iuți ca paserile», 

Germanii şi Românii, înaintea destinului lor istoric, sunt 
fraţi de cruce şi acest adevăr, înaintea marelui destin istoric, se 
consolidează acum pe calea sângelui. 

Câmpul de luptă a legat pentru totdeauna spiritul românesc, 
de spiritul german. Germanii și Românii nu luptă simbolic, Ei 
luptă pentru liniștea istorică permanentă, a continentului european. 

Principiul naţiunei înarmate, născut în Germania, a fost a- 
doptat de Români, nu prin imitație, ci în virtutea: aceluiași destin 
al apărării neîntrecute a fiinţei sale istorice, 

Românul e un adevărat erou, modest şi tăcut, care îşi jus- 
tifică prestigiul prin fapte. 

Pretutindeni ostaşul român s'a acoperit de glorie. 

Marii comandanți germani, au recunoscut prin cuvinte pline 
de elogii și de adevăr, care sunt arătate şi în acest studiu, virtu- 
ţile militare ale ostaşului român. Mii de decoraţii germane, dintre 
cele mai înalte, strălucesc pe pieptul lor eroic. 

In acelaș timp, duhul eroilor necunoscuţi, stăpâneşte pretu- 
tindeni sufletul și admiraţia fraţilor lor de arme germani. 

Camaraderia sinceră, între România şi Germania, deacum 
înainte va rămâne piatra de sprijin a dreptăţii și năzuințelor noastre 
naţionale. S 

Hpisoade trăite sub focul inamic de ostaşii români şi ger- 
mani depe tront, care și-au legat pentru totdeauna sufletul înaintea 
morţii, constituie cea mai palpabilă dovadă a celor ce sau afir- 
mat până acum. 

Frăția de arme şi camaraderia germano-română, înaintea 
marelui fapt comun, este stâncă de piatră, pe care se va înălța 
izbânda noastră comună, în noul.destin al Europei de mâine. 

Soldatul român a primit o misiune, să lupte pentru Patrie și 
pentru asigurarea drepturilor acestui neam. 

In realizarea acestei misiuni, s'a găsit alături de ostașul Ger- 
man, plecat la luptă pentru aceleași scopuri. Sacrificiul sângelui 
i-a înfrățit pe amândoi și acolo, departe de pământul lor şi de 
ceia ce le este lor drag, se bat cu eroism, cu aceiași ardoare ca 
în primele zile ale războiului. 

In acest război purtat pentru cele mai înalte idealuri, armata 
română se află alături de armata germană, într'o camaraderie de 
arme necondiționată. 

Camaraderia româno-germană, constituie actul solemn al 
victoriei finale, 

A fost de toţi semnalată și trebuie reţinută, camaraderia ro- 
mâno-germană, ce a existat la toate eșaloanele în cadrul Corpu- 
lui de Cavalerie <R> Sapată şi organizată de generalul comandant 


al acestei M. U. 


Li 
*% * 


Considerațiuni generale asupra procedeelor tactice 


Procedeele tactice din timpul războiului, suferă transformări 
destul de repezi, pentru că sunt în legătură cu progresele tehnice 
ale armelor şi materialelor, progrese căutate fără răgaz; iar ex- 
periența fiecărei zile, conduce la desăvârșirea în instrucție pe care 
comandanţi și trupe o urmăresc continu, 

Câmpul de bătaie este o excepțională sală de clasă în care 
se dau și se primesc în permanenţă lecțiuni practice. 

_S'ar putea obiecta, că este prematur a vorbi despre metode 
tactice scoase din : 

— observaţiuni personale, 

— neclarele relațiuni și dări de seamă ale corespondenţilor 
de război, deformate din necesitatea propagandei, mai mult decât 
din nevoia de a se ști cum s'au desfășurat efectiv lucrurile, 

— vagi declaraţiuni, spicuite din gazete de specialitate streine. 

Totuşi desbaterea noastră priveşte, chestiuni simple şi gene- 
rale, relatate cu scopul de a se trage anumite concluziuni, care 
își au importanţa lor. Acestea sunt: 

1. Vastitatea câmpului de luptă modern, golul pe care îl 
stăpânește și modul de luptă apocaliptic, izolează luptătorul. Pe 
camarazi nu-i mai poţi simţi în imediata apropiere, iar șefii nu au 
prea multă posibilitate de a-l supraveghea și a-l încuraja. 

In fața forțelor ce se desfășoară în jurul său, îndrăzneala, 
vigoarea fizică și inteligenţa, par a fi devenit ridicole pentru un 
moment. 

Luptătorul este condus în acţiunea sa mai mult de reflexe 
şi are ca suport acea minunată și înaltă conştiinţă morală în care 
se oglindește dragostea de patrie și mândria de ostaş, 

Concluzie : RA 

Să se insiste, pentru formarea personalităţii și desvoltarea 
iniţiativei soldatului. Ostaşul va fi plasat în situații diferite şi lăsat 
să se descurce singur. Numai aşa se obţin individualităţi conștiente. 

In cele mai neînsemnate ramuri de activitate, mişcările sol- 
datului trebuie să fie reflexe, desăvârşite, marcate de o  neconte- 
nită energie, entuziasm și bună dispoziţie. 

In orice unitate s'ar afla, la un moment dat luptătorul, sub 
orice comandă, calităţile sale fizice şi morale trebuie să fie 
aceleaşi. 

Pentru a realiza acest lucru, este necesar a se începe prin 
a individualiza micile unități. 

2, Orice manevră tactică reclamă : 

— foc, 

— „mişcare, 

— izbire, 

Focul provoacă distrugeri materiale adversarului. Mişcarea 
înainte face să planeze asupra inamicului o nouă amenințare de 

acţiune materială, și în acelaș timp îi diminuiază moralul. Izbirea 
transformă simpla amenințare în distrugere completă. 


Concluzie, 


a) Focul numai atunci este eficace, când este bine ochit, 
când surprinde pe inamic și efectul lui este continu observat, 

Invingător este acela care trimite asupra adversarului, în 
acelaș timp, un număr mai mare de proectile bine ochite. 

b) Astfel ca şi în trecut numai mişcarea înainte aduce  de- 
ciziunea. Focul şi moralul superior îngăduie această mişcare. 

Mișcarea executată sistematic, micşorează pierderile, în efec- 
tive. Trebuie avut în vedere că mișcarea : 

— trebuie executată cu repeziciune, pentru a fi expusă cât 
mai puţin timp focului inamic ; 

— depinde de spriţinul de foc dat de trupele amice, de in- 
tensitatea focului inamic şi de forma terenului. 

c) Izbirea, pentru a da maximum de randament, cere : 

— ca ostaşii să nu conveargă spre rezistența inamică, Fie- 
care asaltator merge drept înainte ; 

— ca oamenii să cunoască la perfecţie, utilizarea puștii, gre- 
nadei şi baionetei ; 

— ca execuţia să se facă energic 

3. Un soldat rău şi o unitate neinstruită, prezintă următoa- 
rele lipsuri : 

— nu păstrează disciplina focului, deschide focul la mari dis- 
stanțe, din emoție și dorința de a opri cât mai departe pe inamic, 
Deci se descoperă prematur, consumă inuti muniţie, pune în pe- 
ricol pe vecinii săi. : 

— aruncă grenadele neamorsate, caută în teren numai pro- 
tecţie şi prin ezitare și nehotărâre, propagă dezordinea și fisura 
prin care se va infiltra voința inamicului ; 

— nu știe să folosească propriul foc sau al armelor care-i 
vin în ajutor, pentru a înainta, 

Este obsedat de flancuri şi răspândește sentimentul nesigu- 
ranței și neîncrederii, 

— exagerează evenimentele, produ-ând panică în jurul său, 

— nu are conştiinţă în îndeplinirea unei misiuni izolate. 

Nu se poate compta pe el. 

Este un pericol permanent prin faptele imaginate șau fante- 
zisțe ce raportează, 

— nu acţionează până nu-și vede șeful înainte sau la flancul 
ameninţător, | 


Concluzie : 


Cu o trupă de proastă calitate, nu se poate năzui la reali- 
zarea niciunei idei strategice sau tactice. Ideia oricât de genială ar 
fi, nu capătă viață decât prin execuție. 

Dimpotrivă greșelile conducerii, sunt îndreptate, printro exe- 
cuție perfectă. 

4, Disciplina şi instrucția, trebuesc împinse așa de departe 
încât să subziste în sufletul luptătorului prin reflexe. Numai în 
acest mod, el va avea mintea liberă pentru a găsi şi creia proce- 
deul cel mai bun și cel mai sigur, pentru a distruge pe adversar, 
fără ca el şi camarazii lui să rişte prea mult. 

Popoarele au trăit în ideia că războiul se face cu masse de 
oameni și au întreținut efective mai mari decât puterile lor, 

De aceia calitatea a lăsat de dorit. Ori, în războiul actual, 
singură calitatea, produce acţiunea reală. 

Generalul Debeney în lucrarea sa: «La guerre et les hom- 
mes», arată că, «numărul nu-și găsește virtutea de a fi eficace, 
decât cu condiţiunea expresă de a nu fi numai număr». El trebuie 
să fie instruit, încadrat și. disciplinat. | 

«Fără a satisface aceste condițiuni, numărul se transformă 
în mulțime și calitățile numărului se întorc asupra lui». 

Dacă numărul a pierdut din valoarea tactică, el păstrează pe 
cea psihologică. O justă eșalonare în adâncime, ţinerea unităţilor 
cât mai mult în mână, repartiția misiunilor, şi zonelor de acțiune, 
concentrarea mijloacelor şi surprinderea sunt mijloacele comanda- 
mentului, pentru a amplifica forța unei bune unităţi. 

Concluzie : 

Simţul superiorității în calitate al unei armate, este superior sim- 
țului superiorității numerice. 

Calitatea armatei reese din programul de vieață al unui popor. 
Aşa eşit armata ; română, germană, sovietică căreia trebuie să-i 
recunoaștem valoarea, 

5, Cavaleria în războiul actual, a ocupat şi va ocupa un loc 
de frunte, datorită : 

— spiritului de luptă, caracteristic al armatei : 

— teatrelor întinse de luptă : 

— comunicaţiilor puţin viabile ; 

— mobilității sale pe. orice teren. 

Această armă va găsi o largă întrebuințare, în exploatarea 
succesului şi mai ales urmărire. 

Propunem ca instrucția cavaleriei să fie îndrumată, avându-se 
în vedere următoarele considerațiuni : 

a) Să se pregătească unitățile de cavalerie pentru acţiuni de 
flanc și spate, în strânsă colaborare cu artileria, carele de luptă, 
infanterie motorizată, aviaţie şi unități de parașutiști, 

b) Să se antreneze cavaleria în efectuarea : 

— marșurilor lungi şi forțate, ziua și mai ales noaptea : 

— trecerea înnot a cursurilor de apă; 

— operaţiunilor în strânsă legătură cu mijloacele motome- 
canizate, 

Țările bogate, au înlocuit cavaleria prin trupe  motomeca- 
nizate, Aceasta, în adevăr, reprezintă idealul. Considerând situaţia 
actuală, unităţile de cavalerie ar putea foarte bine să cuprindă 
anumite elemente motomecanizate, în compunerea lor organică, 


Concluzie : 


Ca toate problemele care bat la poarta istoriei și cele: ale 
războiului; pentru a putea fi clarificate, reclamă o sumă de con- 
siderente. : y 

Invăţămintele, propriu zise, de ordin tactic, sau strategic, 
cer în mod obligatoriu așteptare, pentru că nu au ajuns încă la 
maturitatea necesară rezolvării lor. 

Rezultă deci, că mult mai târziu, urmează să se facă, de cei 
în drept, acest studiu, deoarece numai atunci vor avea la dispo- 
ziţie tot materialul documentar, absolut necesar. 


Li * 
* 


COLONELUL CRISTU CANTUNIAR 


La operaţiunile Corpului de Cavalerie a participat — atât la 
Nord de Marea de Azov cât și în Caucaz, o M. U. de Cava- 
lerie aflată sub comanda distinsului Colonel Cristu Cantuniar, care 
şi-a găsit din cauza frontului răsăritean, tragicul sfârșit. 

O față deschisă, cinstită, în care lămureai dela prima vedere, 
puritatea sufletească, via inteligență, bunătatea fără de hotar și 
hotărârea omului care nu cunoaşte decât o cale în vieață. 

Doi ochi negri vii, sub o frunte înaltă și o gură bine pro- 
porţionată, dădeau figurii lui Cristu Cantuniar o înfățișare de a- 
tistocrat, 

L/am cunoscut sub toate formele pe timpul cât am fost șeful 
său de stat major. 

Stăm împietriții înaintea destinului tragic şi ne zguduie de 
durere, lipsa acestui mare gânditor și neîntrecut înfăptuitor. 

Era cel mai distins exemplar al armei noastre şi spiritul cel 
mai fecund al oștirii. Fost Comandant al Şcoalei Superioare de 
Război, era animatorul neîntrecut al tinerilor generații. 

Preţuia pe omul care se încumetă să ducă singur cu destoi- 
nicie și îndrăzneală, realizarea faptelor și greutatea răspunderilor, 
înfruntând cu stoicism riscul primejdiilor. 

Eta convins că omul prețuește atât cât munceşte rodnic, 
sincer şi corect, la înălțarea neamului și a țării. 

Dispreţuia din instinct inerția şi izbucnea în torente de ad- 
miraţie pentru virtuțile creiatoare ale oamenilor modeșşti și vrednici. 

Vieaţa distinsului nostru erou, a fost un permanent zbucium 
sufletesc, luptând neîntrerupt şi înfruntând toate furtunile, pentru 
întărirea neamului, 

Surprindea întotdeauna prin scânteierea intelectuală, prin sim-, 
țirea și cugetarea sa înaintată, prin orizontul larg al pătrunderii 
marilor comandamente ale oamenilor și oştirii, înălțându-le culmile 
idealismului creiator, astfel că cine Va cunoscut nu-l mai -poate 
uita niciodată, 

Or'unde apărea, stârnea admiraţie, încălzea inimele, potolea 
furtunele, înălța gândurile, întărea energiile, oricine fiind captivat 
de năvalnicul său altruism şi idealism, 

Era un titan al gândirii şi realizării. Felul cum și-a îndeplinit 
îndatoririle în viața militară, depășind cadrul în care trăim, îl va 
judeca istoria. 

Noi însă, care lam cunoscut în deaproape, încălzindu-ne 
inimile și gândurile, putem spune că ilustrul defunct, în clipa tra- 
gică a destinului, intră în lumea neființei cu gândul curat şi frun- 
tea senină, 

Abea mai târziu, când vâltorite vremii îşi vor limpezi undele, 
se va putea vedea în toată strălucirea, virtuțile morale și geniul 
creiator al aceluia care timp de aproape trei decenii a ţinut 
aprinsă flacăra energiilor noastre intelectuale. 

Colonelul Cristu Cantuniar, piere fulgerător, sub privirile 
noastre, în plinătatea puterilor sale creiatoare, în clipa când se 
înscrie pentru totdeauna în cartea timpului, noul destin al neamu- 
lui și țării. 

A pierit unul din geniile noastre militare, 

Eroismul lui creiator însă, patriotismul lui înflăcărat, coree- 
titudinea și catacterul lui de granit, vor străluci în veacuri, cin- 
stind întotdeauna Armata și scumpa noastră Armă. 


% 


4 * * 


i] 


Revin, în concluzie generală, la operaţiunile Corpului de 
Cavalerie «R> în peninsula Taman și Caucaz. 

Graţie acestei acţiuni, atât de perfect coordonate, rapide şi 
de mare amploare, care, pentru realizarea ei a cerut sacrificii în 
vieţi omeneşti și material de război, Armata Română și în special 
Corpul de Cavalerie, stă gata să pornească mai departe spre 
defileurile Caucazului : 

— cu acelaș elan, 

— cu forțele morale întregi, 

— cu încrederea deplină în victoria finală. 

Elanul şefilor şi al trupei, dela soldat până la generalul 
comandant, a fost demn de toată admiraţia. 

Departe de ţară, trăind şi luptând în condițiuni extrem de 
grele, şi-a păstrat continuu seninătatea și tăria. S'a evidenţiat şi 
mai mult forța pe care o reprezintă Corpul de Cavalerie, înscriind 
ca şi tot timpul acestui război — dela Prut la Marea de Azov 
— noui pagini de glorie în Caucaz, 

Trebuie să păstrăm o clipă de smerită reculegere, închinată 
celor care cu zâmbetul pe buze, adică: 

— Colonelul Cristu Cantuniar, apoi, 

— Colonel Gh. Carp şi Cruceanu, 

— Lt. Colonel C. Marinescu, 

— Căpitanii: Ghinescu — Tudorănescu — Ghipotghe Ștefan, 
Moldoveanu, Pătrășcanu, etc. 

— Locotenenţii: Zlătescu, Gaftoi — Dudău, etc. şi-au 
sacrificat vieața pe altarul Patriei pentru victoria cea mare. 

Fie ca victoria cucerită cu jertfele lor și cu avântul celor 
vii, să alcătuiască piatra de temelie a Patriei de mâine. 

Marii comandanţi Germani, prin mulțumiri scrise şi verbale 
şi printr'un însemnat număr de distincțiuni de război răsplătesc 
din deplin, străduințele neobosiţilor luptători de toate gradele. 

O nouă păgină de răsunătoare glorie şi jer!fă, se adaogă 
— de Cavalerie — la istoria ce se scrie astăzi pe frontul din 
Răsărit, 


— 188 — 


Aceștia sunt călăreţii Corpului de Cavalerie, care sub 
comanda Generalului de Corp de Armată M. Racoviţă, au acțio- 
nat din zona Botoșani peste Prut — Nistru — Nipru — Melito- 


pol — Mariupol — Taganrog — Rostov cucerind faimoasele 
porturi : 


—. Jeisk, 

— Temryuk, 

— Anapa, 
şi înfigând cu vigoare şi pentru totdeauna stindardul glorios al 
Cavaleriei, pe malul Mării Negre din ţinutul Caucazului. 

Sub pașii lor grei, se clatină din temelie așezarea păgână. 

Faptele călăreţilor oglindesc sufletul poporului român, înfipt 
adânc. în trecutul glorios al strămoşilor, 

Cu soarele: credinței în suflet, călăreții înfruntă furtunile 
vremii, în zvorul lor spre eternitate, făcând din trupul lor de 
martiri, pietre de hotar, pentru granițele României Noui. 


Lt. Colonel ]. Cheruvim 


NCERCARI 


cu un Escadron de Cicliști 


La Centrul de Instrucție al Cavaleriei se fac de câtva timp 
experimentări cu un Escadron de Ciclişti pentru a se constata 
care sunt posibilităţile tactice ale unei asfel de unităţi, pe teatrele 
noastre de operaţiuni, deci în condiţiunile caracteristice țării noas- 
tre şi totdeodată de a se statornici o justă organizare și dotare a 
acestor unităţi, 

Lipsa din ultimul timp a cailor, ca o consecință a războiu- 
lui actual dus de armata noastră și ritmul accentuat al modernizării 
din ultimii ani a reţelei noastre de drumuri, au făcut să se nască 
întrebarea dacă bicicleta nu ar putea să ne vină în ajutor pentru 
creiarea unor unități mobile de randament mulțumitor. 

Instrucţia acestei unități în Centrul de Instrucție al Cavale- 
riei a avut la bază regulamentele existente ale armatei Germane și 
a beneficiat tot timpul de contribuţia experienţei Consilierilor Mi- 
siunei Germane în România. 

Prezentarea rândurilor de față urmărește să facă cunoscut 
ofițerilor din Armă, întrebuințarea tactică a unităţilor de cicliști 
şi caracteristicile generale -ale acestor unități, 


* 
+ * 


Formațiunile de ciclişti, ce sunt întrebuințate în armata Ger- 
mană, sunt considerate drept -unităţi rapide. 

Viteza și mersul fără zgomot oferă posibilitatea de a se în- 
trebuința unităţile de cicliști mai ales în surprinderea inamicului ; 
întrebuințarea lor pe timpul nopţei se poate să aducă reale foloase. 

Deseori aceste unități vor fi întrebuințate pentru cucerirea 
rapidă a punctelor importante din apropierea drumurilor în care 
scop vor fi întărite, în general, cu armament greu, 

Datorită vitezei, unităţile de cicliști constitue în luptă o re- 
zervă de apreciat, 

Purtarea bicicletelor pe camioane, după ce unitatea a des- 
călecat şi se află în luptă, oferă o independență mărită unităților 
de cicliști, 

Viteza de marş depinde de starea drumurilor, de teren, de 
anotimp, de condițiuni atmosferice şi de numărul de ore al zilei; 
se poate atinge viteza medie de 18 Km. la oră, pe comunicaţii bune. 

Escadronul de ciclişti ar putea fi întrebuințat în cadrul : 

— Giupului de Cercetare Divizionar (în parte motorizat), 

Divizionului de Ciclişti independent (Grup de Cercetare 
al Divizii de infanterie sau unitate mobilă la dispoziția M. U. de 
toate armele) ; 

_— Regimentului de Infanterie (ca rezervă mobilă). 


* 
* % 


Organizarea unui Grup de Cercetare Divizionar în parte 
motorizat poate fi următoarea : Să 

— Grup de Comandă (Plotonul de transmisiuni motorizat) ; 

— 1 Escadron călare (trenul de luptă cu tracțiune hipo) ; 

— 1 Bscadron Ciclişti cu o grupă de mitraliere «(2 piese) ; 

— 1 Escadron greu motorizat (| ploton tunuri de însoţire, 
| ploton tunuri anticar, 1 ploton autoblindate, 1 ploton aruncă- 
toare mijlocii, | ploton. mitraliere) ; 

— Trenul de luptă şi trenul regimentar (motorizate) ; 

Escadronul de Ciclişti împreună cu Escadronul Greu for- 
mează în cadrul Grupului de Cercetare Divizionar, în parte mo- 
torizat, sprijinul patrulelor de cercetare călări. 

La o cercetare necesitând și acțiuni de forță, aceste unități 
formează împreună un Grup de luptă în mâna Comandantului. 

Escadronul călare din compunerea acestui Grup de Cerce- 
tare în parte motorizat ; datorită vitezei mai reduse (8 km. la oră) 
micșorează mult viteza de marș a Grupului, care ar putea să a- 
tingă 18 km. la oră, 


Organizarea unui Divizion de Ciclişti independent poate 
să fie: 
— Grup de Comandă, cu plotonul de transmisiuni motorizat; 
— 3 Escadroane de Ciclişti (armament : 36 puşti mitraliere, 
6 mitraliere, 9 aruncătoare uşoare şi 9 puști anticar) ; 
— 1 BEscadron armament greu autotransporiat compus din : 
— 1 ploton anticar (3 tunuri) 


— “1 ploton tunuri de însoţire (2 piese), 
— 1 ploton aruncătoare mijlocii O grupe a 2 arun- 
cătoare), 
— 1 ploton pionieri. . 
Pentru siguranța Escadronului Greu : 5 puşti mitraliere. 
Divizionului de Cicliști i se poate afecta în caz de nevoie şi 
unităţi specializate, cum ar fi de exemplu : tunuri de asalt, vâ- 
nători de care, pionieri motorizați, etc. 


In organizarea Divizionului de. Ciclişti independent s'a renun- 
țat la unitatea călare, deoarece pe baza experiențelor făcute în 
campania din Rusia s'a constatat că inamicul angaja în general 
forţele sale principale, dealungul comunicaţiilor. In acest caz se 
poate renunța la patrulele călări, care deși sunt mobile au însă o 
viteză mai redusă. 

„Dependenţa de şosele şi de drumuri poate reduce întrebuin- 
țarea patrulelor de cicliști cu misiune de cercetare , dacă totuşi 
vor fi întrebuințate, nu se vor trimite decât efective de cel puţin 
o grupă, pentru a se menține capacitatea de luptă. 

Datorită vitezei și deci posibilităţilor ce au cicliştii de a se 
acomoda marșului unităților mecanizate, ei pot fi întrebuințaţi' în ca- 
drul unităților ofensive rapide. 

In luptă, Escadroanele de Ciclişti se întrebuinţează după 
principiile luptei infanteriei. 


Descălecarea pentru lupta pe jos se poate executa în două 
feluri : 


— cu bicicletele mobile (conduse la mână) ; 

— cu bicicletele imobile (așezate în autocamioane). 

Primul caz se execută atunci când lupta cere o angajare de 
forțe reduse și o repede deplasare spre înainte a bicicletelor la 
mână. 
La comanda «Bicicletele mobile, lupta pe jos, descălecaţi», 
descalecă din întreaga grupă 5 oameni iar restul de 6 oameni 
rămân să ducă bicicletele la mână. 

In cazul al doilea, întregul efectiv al grupei descalecă, bici- 
cletele se camuflează și apoi se transportă spre eșelonul de luptă 
cu autocamioanele. 

Descălecarea cu bicicletele mobile prezintă desavantajul că 
puterea de luptă a unităţei descălecate este redusă la 1/2. 

Acest desavantaj ar putea fi înlăturat în măsura în care 
purtarea bicicletelor pe autocamioane s'ar putea executa într'o 
ordine desăvârşită. Acest procedeu pregătit în perfecte con- 
diţiuni s'a practicat de armata germană în “apania din Rusia 
şi s'a dovedit ca foarte avantajos. 

Fixarea pe biciclete a armelor, a puștilor mitraliere şi a a- 
runcătoarelor uşoare de grenade este făcută în aşa fel în cât ele 
pot fi întrebuințate imediat ; la fel şi muniţia este repede la dis- 
poziţia luptătorilor. 

Avantajele de mai sus duc la câștigarea succeselor repezi în 
lupta de întâlnire, în care unităţile de cicliști se pare că-și găsesc 
o bună întrebuințare. 

In apărare, unităţile de ciclişti vor fi întrebuințate în special 
ca rezerve mobile de foc la dispoziția Comandantului, 

Aceasta credem că va fi situaţia cea mai frecventă în care 
se vor găsi unităţile de ciclişti, deoarece datorită vitezei şi puterei 
de foc, ele pot fi utilizate în situațiile critice, pentru a umple re- 
pede un gol, în contra atac, etc,. 

In ofensivă, atacul prin surprindere pe o direcție favorabilă 
va fi misiunea de preferat a acestor unități. 

Din punct de vedere al instrucției, unităţile de cicliști tre- 
buesc să capete instrucţia pe jos a infanteriei, la care este nece- 
sar să se adauge curajul şi elanul călăreţului ; aceste însușiri se 
se vor putea căpăta şi cultiva prin practica perfectă a sportului 
ciclist, Este necesar însă ca unitățile de cicliști să beneficieze de 
o recrutare în oameni ce au mai făcut acest sport și care au în 
general condiţii fizice de ordin dezvoltat sportiv. 

Instrucţia cu bicicleta trebue să urmărească, — după ce s'a 
obținut învățarea mersului, — un antrenament progresiv și meto- 
dic, pentruca oamenii să nu fie supuși la eforturi care ar putea 
să le prejudicieze sănătatea. 

La această categorie de instrucţie, ciclistul trebue stimulat 
prin diferite concursuri, individuale sau de patrule, pentru a-l face 
să lucreze cu plăcere și a obține rezultate optime în antrenament, 

Echipamentul trebue să fie cât se poate de comod, pentruca 
ostașul ciclist să nu fie stânjenit în mișcări. Se pare că cel mai 

bun și potrivit echipament este acel german cu cismă scurtă, pan- 
talon larg și veston de vânt. 

In spinare soldatul nu trebue să poarte nimic; cele nece- 
sare se vor prinde la centiron și așeza la port-bagaj. 

În general avantajele pe care le oferă unitățile de cicliști sunt: 

— materialul se procură uşor, 

— instrucţia se învață repede, i 

— viteza de marş este destul de mare (18 km. la oră 
pe şosele bune); 

— bicicletele nu consumă nimic, 

— nu necesită cheltueli pentru întreţinere, 

— nu au nevoe de garaje sau de grajduri, 

— camuflarea și dispariţia ca ţintă se face aproape 
instantaneu, 

— nu fac sgomot (deci se obţine surprinderea), 

— toată unitatea este luptătoare și nu este nevoe de 
ține cai sau de conductor. 

Desavantajele sunt : 

— bicicletele nu pot fi întrebuințate iarna, 

— marșul este foarte greu și deci se execută etape 
reduse pe vreme de ploae, în teren desfundat ; faţă 
de motociclişti există însă avantajul că unitatea se 
poate transporta mai departe fie pe jos, lăsând bi- 
cicletele, fie chiar cu bicicletele dacă nv mai este 
mult de mers. Pe drumuri de munte, în orice anotimp 
afară de iarnă, unitatea poate mărșălui. 

Din cele prezen'ate în rândurile de față se poate aprecia că 
aceste unități pot să-şi găsească cu folos întrebuințarea pe câm- 
pul de luptă. 

Orice idei preconcepute, — fiecare armă prezintă desavan- 
tajiile ei, — față de această armă care s'a confirmat în războiu, 
sunt de condamnat, 

Pe deoparte pasiunea şi încrederea, iar pe de alta instrucţia 
temeinică, rămân premizele obţinerii unor unităţi de cicliști folosi- 
toare și deci a realizării succeselor pe câmpul de luptă. 


să 
* + 


Pentru completarea cunoștințelor asupra acestor unități se 


mai prezintă în cele ce urmează câteva date tehnice privind mar- 
şurile unităţilor de cicliști şi o aplicaţie tactică tratând subiectul 
«Escadronul de Cicliști în avangarda unui Divizion de Cicliști», 

Date technice *) 


relativ la marșurile unităţilor de cicliști. 


1. Viteza de marș medie 15 km. la oră (depinde de starea 
drumurilor, timp, anotimp). 

2, Etapa de marş: 

— maximă 120 km, 

— normală 80 km. 

3. Halte: 

— Haltă de ajustare: după 15 de marş. 

— Haltă orară: după 2 ore de marș, jumătate oră repaus, 

— Haltă mare: 2 ore repaus în care timp se ia și masa, 
se face după parcurgerea a trei pătrimi din etapa de marș, 

— Repaus: după 3-4 zile de marș, o zi repaus pentru 
odihna oamenilor și punerea la punct a materialului, 

4, Marşul unităților de cicliști se execută în' general ziua. 

— Bscadronul mărşăluește pe plotoane la distanță de 200 m. 
pentru a fi ferit de atacul aviaţiei inamice. 

— dealurile întotdeauna se urcă pe jos, 

— în cazul când terenul este plan, din când în când unita- 
tea trebue descălecată pentru a se merge cu bicicleta la mână, 
cu scopul de a se destinde oamenii (10-15). 

— iarna distanțele de marş se micşorează și se afieincază 
mersul pe jos cu mersul pe bicicletă. 

— ordinea plotoanelor în marș se schimbă zilnic. 


APLICAŢIUNE **) 


„Escadronul de Ciclişti în avangarda unui Divizion 
de Ciclişti“ ZE 


Harta : Sibiu 1.100.000, 
]. Situaţia trupelor albastre. 
1. Inamicul se găsește în retragere dela 2 XI. 1943 şi duce 


o acțiune de întârziere pe ambele părți ale șoselei Cornăţel— 
Sibiu — Miercurea, 


2, -Trupe amice. Divizionul 152 Ciclişti «(Grup de cercetare 
al unei Divizii de Infanterie) înaintează dela Est spre Vest, în 


*) A se vedea graficile anexă 1, 2 și 3, 
**) A se vedea schițele anexă Nr. 1, 2 și 3. . 

urmărirea + inamicului şi a atins în seara de 2 XI., localitatea 
Turnișor *), unde va staţiona în cursul nopţii de 2-3 XI. In 
dimineața de 3 XI. ora 8,15, Divizionul va continua înaintarea pe 
direcția Cristian—Săcel-— Apoldul de Sus-— Miercurea. 

3. Escadronut 1 Cicliști din Divizionul 152 Ciclişti, întărit 
cu | tun A. C., 1 grupă aruncătoare 81,4 mm. formează avan- 
garda Divizionului pe direcţia de înaintare. 

Dela patrulele de cicliști trimise în cercetare de către Divi- 
zion la ora 6,15, nu s'a primit încă nici o ştire, 


II. Situația trupelor roșii. 


Trupele roșii sunt în retragere dela data de 2 XI. 1943 pe 
direcția Sibiu-—Săcel către Vest, ducând o acțiune de întârziere 
contra unui înamic superior. 7 

Un ploton de pușcași purtat întărit formează ultimul element 
al ariergărzei de infanterie care se găseșțe în retregere spre Vest. 


III. Prescripțiuni, 


1. Trupe: 1 Escadron de Ciclişti întărit cu 1 ploton tunuri 
A. C. şi 1 Grupă aruncătoare 81,4 mm. 
2. Punct iniţial; Escadronul de Cicliști întărit se va găsi la 
ora 8, adunat conform situaţiei din temă. 
3. Inamicul: 2 plotoane pușcași purtați, + 1 mitralieră. 
4, Începerea exerciţiului : ora 8, 
5. Incetarea exerciţiului : la semnal (trompetă). 
6. Muniţii: de fiecare carabină 20 cartușe de manevră ( 
cartuș manevră = 4 lovituri), 
de fiecare p. m. 200 eatgute de manevră d cartuș 
manevră = 7 lovituri), 
de fiecare mitralieră 1000 cartușe manevră. 
7. Ţinuta: de campanie, bicicleta cu pachetaj, 
8. Serviciul de arbitraj: arbitru şef . . d i 
subarbitrii: 1 subofițer de fiecare ploton și grupă. 
9. Orice avion care apare, este considerat inamic. 
10. Nu se vor construi obstacole reale pe comunicaţiuni 
Ele vor fi numai reprezentate, 
11, Executanţii exerciţiului care nu au auzit semnalul sau 
ordinul de încetarea aplicaţiunei, vor pleca la cazarmă la ora 13. 


*) Ca în schița Nr. 1, 

Desfășurarea exerciţiului 


1, Dispozitivul Escadronului de Ciclişti înainte de pornire 
și plecare în marș: 

a) Escadronul se găseşte eșalonat pentru ta într'un 
dispozitiv camuflat în acoperirile ce le prezintă șoseaua. 


b) Comandantul Escadronului dă ordinul său de operaţiuni 
care cuprinde : 

— situaţia (inamic, trupe amice), 
— misiunea, 

— dispozitivul de marş, 

— itinerariul, 

— salturi (obiective), 

— ora de pornire. 

Acest ordin trebue considerat că a fost dat înainte de î înce- 
perea exerciţiului, 

c) Escadronul porneşte luând distanțele de siguranță în marş, 
cu patrula de vârf, grupa vârf, restul plotonului vârf cu arma- 
mentul greu, la ordinul comandantului plotonului vârf. 

Siguranța în marș a Escadronului Cicliști în avangardă: 
ca în graficul anexă Nr. 1 dela »Date technice asupra marșuluic. 


3, Schimbarea direcţiei de înaintare a Escadronului. 


Situaţia : Comandantul Divizionului primeşte ştire dela 
patrula de cicliști Nr. 3 «(de pe axul de înaintare) prin radio că 
înălțimea Grebeler este ocupată de forțe inamice puternice (schiţa 
Nr. 2), 

Comandantul Divizionului raportează Diviziei şi hotărăște să 
ocolească rezistența inamică de la Grebeler înaintând pe direcţia 
Cristian-— Orlat—Săcel. Dă în acest sens, ordin Comandantului 
Escadronului din avangardă. Obiectivul următor : Săcel. 

Activitatea Comand. de Escadron din avangardă : 

— organizează un nou vârf de ciclişti ; 

— recheamă vechiul vârf care după sosire se va încolona 
înapoia Escadronului ; 

— patrula de vârf rămâne în siguranță la eşirea de Vest 
Cristian până după trecerea grosului. 

4. Inlăturarea unei rezistențe inamice slabe prin angajarea 
plotonului vârf. 

Situaţia : când patrula de vârf a ajuns la cotitura șoselei în 
fața cotei 618 Cetatea lungă (2 km. Vest Orlat) a fost primită cu 

focuri de pe înălțimele situate în imediata apropiere a şoselei (vezi 
schița Nr. 2). 

Modul de comportare al patrulei : 

— patrula se adăpostește ; 

— comandantul patrulei observă inamicul şi raportează co- 
mandantului Plotonului vârf ; 

— patrula descălecată, cercetează terenul din stânga șoselei, 
înspre înălţimi, 

Activitatea plotonului vârf : 

— înaintează ferit de vederi, 

— descalecă pentru luptă, 

— ia dispozitivul pentru atac (vezi schița Nr. 2), 

— atacă, 

Activitatea Escadronului de ciclişti în timpul atacului : 

— înaintează adăpostit de vederi și descalecă. 

Comandantul Escadronului observă şituaţia și apoi urmează 
pe jos, cu grupul său de comandă, plotonul vârf. 

Desfășurarea luptei ; 

— în cursul atacului inamicul cedează teren şi se retrage, 

— plotonul vârf urmăreşte inamicul cu foc şi se adună după 
terminarea luptei spre înainte, lăsând o siguranță pe ambele părți 
ale şoselei, 

— Escadronul cicliști formează o nouă patrulă de vârf și 
un nou vârf, care pornesc imediat, 

—  Bicicletele fostului vârf, se aduc înapoi. spre plotonul care 
a atacat, Acest ploton încalecă și se încolonează în urma Es- 
cadronului, 

— Siguranţa lăsată pe ambele părţi ale șoselei este reche- 
mată, iar marşul continuă. 

5, Înlăturarea unei rezistențe inamice puternice prin angaja- 
rea întregului Escadron : 

Situația : (Vezi schiţa Nr. 3) 

Patrula de vârf întâmpină o nouă rezistență inamică puter- 
nică situată pe înălțimele Vest şoseaua Remetea (circa 7 km. N. 
Vest Săcel). 

Comportarea patrulei : ca la momentu! anterior. 

Comportarea plotonului vârf : descalecă, s se adăposteşte, ob- 
servă şi face siguranța. 


Desfăşurarea luptei : 
— în urma cercetării executate, rezistența inamică s'a dove- 

dit atât de puternică încât pentru înlăturarea ei trebue angajat în- 
treg Escadronul cu mijloacele sale de întărire. 

— Escadronul înaintează pe biciclete spre baza de plecare 
la atac, atât timp cât este adăpostit, după configuraţia terenului. 
Apoi descalecă pentru luptă. 

„.— Comandantul Escadronului dă ordinul de ocuparea bazei 
de plecare la atac şi pentru executarea atacului. Comandanții de 
plotoane şi grupe dau și ei ordinele respective. 

— urmează angajarea armamentului greu şi execuţia atacului 

— în momentul când atacul escadronului ajunge la o distanță 
apropiată de inamic, acesta cedează teren, încetând rezistența. 


— Bscadronul urmăreşte inamicul şi se adună în direcţia 
şoselei pentru a continua marşul. 


Maior, A. Dumitrescu-Jippa 


ASUPRA REORGANIZARII CAVALERIEI PE 
BAZĂ DE MOTOMECANIZARE 


Nevoia de a reorganiza cavaleria s'a simţit de multă vreme. 

Indată după războiul mondial, s'a arătat că arma cavaleriei, 
nu are, prin organica ei, nici suficientă putere de foc şi nici des- 
tulă viteză pentru a îndeplini multiplele şi grelele misiuni ce 
revin pe câmpul de luptă. ă 

Ne amintim de polemica ce a durat câţiva ani între acei 
cari vedeau cavaleria înlocuită prin aviaţie și acei cari negau 
oportunitatea acestei înlocuiri, preconizând însă colaborarea celor 
două arme cari se completează reciproc, prin posibilităţile și servi- 
tuţile fiecăruia, în spaţiul ce le aparţine. 

Mai târziu, pe măsura desvoltării motomecanizării (războiul 
din Gran Chaco, războiul civil-din Spania, experiențelele de pe 
câmpurile de manevre în Rusia și Anglia, etc.), începe polemica 
între cal şi motor, de data aceasta numai în spaţiul terestru şi 
cu o acuitate crescândă'zi de zi, de oarece se vedea că războiul 
bate la uşe și că marile armate din occident dau o desvoltare 
tot mai mare motomecanizării. 


La început, părerile manifestate la noi au fost exclusiv în 
favoarea menţinerii unităţilor călări, singurele apte a satisface 
nevoile teatrelor noastre de operațiuni. 


, a 003 


La formarea acestei păreri exclusiviste și care așa cum vedem 
astăzi cu toţii, sa dovedit complet greșită, socotim că au contri- 
buit „mai mulți factori : 

— Mai întâi un factor de ordin psihologic, specific cavaleriei, 


Nici-un călăreț nu putea admite existența unei cavalerii fără 
cai. Părea o enormitate. 


Totuşi armata Regală Engleză, transformă un regiment călare 


întrun regiment de cavalerie motomecanizat, menţinându-i chiar 
şi numele de <Regimentul Cailor Murgi ai Reginei» (The Queen's 
Bays). 

Se părea că ritmul trapului și galopului din uvertura lui 
Franz von Suppe, «Die Leichte Cavalerie», nu va putea fi înlo- 
cuit niciodată cu cadența viforoasă şi tot atât de eroică a motoa- 
relor care au cucerit Varșovia şi Parisul. 


— AI doilea factor, pare a fi fost o cunoaștere superficială . 


a posibilităților vehiculelor motomecanizate de cavalerie. 

Nefiind dotați cu astfel de mașini moderne, nu ne-am putut 
da seama de randamentul lor real. . 

Rămâneam mereu la ideea că mașinile nu pot acţiona decât 
pe comunicații și încă numai pe comunicaţii bune. Vehiculele 


«orice teren>, erau parcă un deziderat prea îndepărtat de realita- 
tea practică. 

A trebuit să vină războiul Germano-Polonez, să fie întoarsă 
apărarea Narevului şi Vistulei prin acțiunea Diviziilor de Cava- 
lerie motomecanizate, ca să ne amintim că nici noi nu avem dru- 
muri mai puţine și mai rele decât acelea din Polonia. 

— AI treilea factor, care stă și astăzi în discuţie, este lipsa 
noastră de utilaj industrial și costul foarte ridicat al materialului 
auto al unei Divizii Motomecanizate, 

Credem că preţurile de cost foarte ridicate se datoresc fap- 
tului că importăm tot materialul auto de care avem nevoe, neavând 
industria organizată pentru această producție, 

De bună seamă că chestiunea urmează a fi discutată de oa- 
meni de specialitate cu pregătire în domeniul economic. 


Indrăsnim totuși să spunem că nu se poate ca o ţară care. 


fabrică locomotive, automotoare de cale ferată, tunuri, etc, să hu 
poată fâbrica şi automobile militare, autoblindate, motociclete, mai 
cu seamă dacă se cere şi se obţine sprijinul iniţial al industriilor 
străine, cu experiență în materie. 

Problema costului ridicat al materialului unei Divizii Moto- 
mecanizate mai trebue privită însă și sub alt aspect, atunci când 

vrem să stabilim acest cost în comparaţie cu al unei Divizii de 
Cavalerie. 

La suma care reprezintă costul cailor unei Divizii, ar trebui 
să adăogăm şi costul întreţinerii lor pe timp de aproximativ 10 
ani, adică atât cât ei rămân în serviciu, 

Caii consumă alocaţia lor tot timpul, chiar atunci când nu 
lucrează. Maşinile consumă numai atunci când lucrează, adică 
atunci când se face instrucţie cu ele, în mers, Pentru restul tim- 
pului, costul întreţinerii lor este derizoriu, 

Carburant avem suficient și la preţul cel mai scăzut ce se 
poate imagina, adică numai costul extracției, prelucrării şi trans- 
portului (aceasta este real deoarece nu trebue să socotim şi restul 
sumelor cari se încasează tot de stat sub forma diverselor im- 
pozite şi taxe). 

Un calcul făcut pe aceste baze și socotind că nu tot mate- 
rialul auto al unei Divizii se întrebuințează la instrucție, cred că 
ar micșora mult abisul care există azi între sumele ce reprezintă 
materialul cal, față de materialul motomecanizat. 

Nu suntem în măsură să apreciem care sunt posibilităţile 


noastre actuale de a creea Divizii şi Grupuri de Cercetare moto- 
mecanizate, 


Ceeace trebue subliniat însă, este necesitatea de a organiza 
numai atâtea Mari Unităţi sau Grupuri de Cercetare pentru câte 
avem, în mod real, materialul corespunzător. 

Improvizaţiunile cu material desperecheat sau <în curs de 
completare», sunt periculoase şi demoralizatoare, 

Organizarea unităţilor motomecanizate trebue să plece dela 
principii precis stabilite, adaptând la nevoile noastre modelul dat 
de unităţile germane, experimentate concludent pe câmpurile de luptă. 

Discuţiunea câtorva din aceste principii, face obiectul artico- 
lului de față, contribuţiune modestă la lămurirea unei probleme 
de acută actualitate, | 


4 * 
Inlocuirea tuturor Diviziilor de Cavalerie prin Divizii 
Motomecanizate ? 


Am arătat mai sus că chestiunea costului ridicat al mate- 
rialului auto, constitue încă un mare semn de întrebare pentru 
noi, din cauza mijloacelor noastre reduse (potențial, industrial şi 
financiar), 

Ar rezulta că problema. înlocuirii totale a Diviziilor călări, 
prin Divizii Motomecanizate, nu se poate pune la noi deși cam- 
paniile din Polonia și Rusia au dovedit că în războiul modern, 
chiar pe teatrele de operaţiuni din sudestul Europei, rezultatele 
date de Diviziile Cuirasate, au fost excelente (unica Divizie călare 
Germană, afectată Armatei de Prusia Orientală în campania din 
Polonia, a avut o întrebuințare cu totul redusă). 

Făcând abstracție de problema financiară, socotim totuși că 
cele petrecute în Polonia, nu sunt în totul concludente pentru noi. 

Mai întâi, unul din factorii care au contribuit la reuşita 
completă a operaţiunilor cu mari unităţi motomecanizate în Polo- 
nia şi Rusia, a fost faptul că pe fiecare teatru de operaţiuni, 
timpul secetos și terenul uscat, au fost favorabile mișcării acestor 
formaţiuni. 

Ca dovadă că operaţiunile unităților motomecanizate nu dau 
rezultate bune pe timp nefavorabil, să ne amintim eșecurile dure- 
roase suferite de armata sovietică în primele două faze ale primei 
campanii din Finlanda. Coloane întregi de camioane, tancuri și 
automobile au fost imobilizate în zăpadă, din cauza gerului şi 
vizibilităţii reduse. 

Armata germană, organizată şi instruită în spirit ofensiv, îşi 
poate permite luxul de a nu avea nici-o divizie: călare, deşi se 
pare că în prezent organizează din nou câteva regimente călări. 

Fiind cea mai puternică armată din lume şi dispunând tot 
timpul de iniţiativa completă a operaţiunilor, ea poate lovi acolo și 
atunci când îi convine. 


Armata nostră, animată de acelaşi spirit ofensiv, dar având 
a face față la inamici numeroşi şi puternici, nu va dispune pro- 
babil de iniţiativa începerii operațiunilor în timpul şi spaţiul potri- 
vit. Pentru aceasta socotim că nu ne putem dispensa în nici-un 
caz de Marile Unități Călări, mari unități cari sunt mai puţin de- 
pendente de starea timpului și terenului decât cele motome- 
canizate. A 


Dar mai este un argument care pledează în acelaşi sens. 

Operațiunile marilor unități cuirasate germane au fost posi- 
bile şi au dat bune rezultate şi în Vest și în Est, datorită mai 
ales stăpânirii complete a spaţiului aerian de către aviația germană. 

Nu putem presupune că vom putea şi noi să obţinem acea- 


stă stăpânire absolută a spațiului aerian sub care se vor desfă- 
şura operaţiunile noastre. 

O mare unitate călare, este mai puţin vulnerabilă la atacu- 
rile aviaţiei decât o mare unitate motomecanizată, cu lungimea ei ' 
enormă de coloană și serviciile sale de reaprovizionare auto cu 
carburanţi, muniții, hrană. 

Concluzia care s'ar putea desprinde din iii d de 
mai sus, ar fi că pentru situaţia şi mijloacele noastre, este nece- 
sar să menţinem în organica armatei, un număr de mari unităţi 
călări, 


Unităţi de rasă pură sau amestec de cai și motoare ? 


Am arătat în considerațiunile introductive că s'a socotit — 
și cu drept cuvânt — că puterea de foc şi viteza marilor unități 
călări, nu mai pot face față în bune condițiuni necesităţilor câm- 
pului modern de bătălie. 

Pe de altă parte, n'avem mijloace suficiente spre a înlocui 
toate Diviziile Călări cu Divizii Motomecanizate. 

Şi atunci soluția cea mai simplistă este : 

— să întărim marile unități călări cu mijloace motomecanizate, 
formând astfel organisme mixte care ar urma să împace toate 
nevoile, 

Elementele care s'ar adăoga unităţilor călări, ar putea fi: 

— Un Grup de cercetare motomecanizat. 

— Unul sau două Regimente de Cavalerie Purtate în auto- 
camioane. 

— O unitate de care de luptă. 

— Artilerie tractată, 

— Servicii motorizate, 

Să vedem dacă o astfel de mare unitate mixtă, corespunde 
nevoilor pentru care a fost creată, adică: 

— putere mai mare de foc, 

— viteză sporită, 

Puterea de foc poate fi ușor adusă la nivelul pe care-l dorim. 
Credem că un regiment de cavalerie purtat şi 2—3 divizioane de 
artilerie tractată, adăogate unităţilor călări, satisfac suficient nevoile 
marii unități mixte de cavalerie. 

Forţa reprezentată de gurile de foc tractate şi armamentul 
regimentului purtat are însă — după cum se știe — o valoare cu 

totul relativă, pentru îndeplinirea misiunilor ce revin marilor uni- 
tăți de cavalerie, dacă ea nu este multiplicată prin viteză. 

Sub acest raport, organismul mixt propus, nu satisface decât 
în mod cu totul redus, nevoile. 

In preliminariile ofensivei, când se va simţi nevoia constituirii 
de coloane cari să cuprindă unităţi călări și unităţi auto, viteza 
se va reduce la viteza unităţilor călări. 

Dacă am trimite înainte un prim eșalon format din unitățile 
purtate şi artilerie tractată, acesta va folosi din plin viteza mașinilor 
dar câștigul va fi inutil, deoarece neavând singur suficientă putere 
de pătrundere, va trebui să aștepte sosirea eșalonului călare. 

La fel se prezintă problema şi dacă încercăm cu unul din 
eșaloane să fixăm, iar cu celălalt să învăluim flancul inamicului. 
Aceste acțiuni trebuind să se lege în timp și spaţiu, viteza ope- 
rațiunii va deveni la sfârșit, aceea a unităţilor călări. 

La fel se va prezenta problema în exploatare şi urmărire, 
manevra întârzietoare, etc, 

Greutatea conducerii unei astfel de unităţi. mixte, cuprinzând 
elemente de viteze atât de total diferite (7—30 km. pe oră), cred 
că nu mai are nevoe să fie subliniată. 

Concluziunea care se desprinde din aceste considerațiuni 
este necesitatea de a organiza mari unităţi de cavalerie şi mari 
unități motomecanizate cari ar putea fi denumite «de rasă pură», 
adică fără amestec de unități hipo cu unităţi auto. 

Dacă totuşi, din lipsă de material pentru organizarea de mari 
unități motomecanizate de cavalerie, va trebui să rămânem la so- 
luția Diviziilor Mixte, nu trebue să le dăm în compunere unități 
purtate, deoarece acestea vor produce scindarea marii unităţi în 
două eșaloane, cu desavantajele arătate mai sus. 

In acest sens, o Divizie Mixtă de Cavalerie, ar trebui să 
aibă în majoritate elemente hipo : 

— 4-6 regimente călări ; 

— 1-2 regimente de artilerie hipo. 

Elementele motomecanizate care îi vor da caracterul de 
organism mixt, ar fi: 

— 1 grup de cercetare motomecanizat puternic ; 

— 1 Divizion tunuri de asalt ; 

„— 1 Divizion de artilerie grea moto ; 

— servicii motorizate. 


-.. 

Grupuri de cercetare motomecanizate pentru Diviziile de 
Infanterie, Cavalerie și Corpurile de Armată ? 


Ne dispunând de suficient material motomecanizat, nevoile 
trebuesc satisfăcute într'o ordine de urgenţă bine stabilită. 

Astfel, socotim că în prima urgență ar trebui creeate marile 
unități de cavalerie motomecanizate sau mixte despre care am 
scris mai sus, 

Grupuri de cercetare motomecanizate date Diviziilor de In- 
fanterie sau Corpurilor de Armată, înseamnă o împrăştiere de 
material, care nu poate da bune rezultate și este şi în contrazicere 
cu lipsa noastră de mijloace. 

Dar chestiunea grupurilor de cercetare merită o analiză mai 
aprofundată. Organe de siguranță și informație ale marilor unităţi, 
ele au variat ca tărie și compunere în decursul vremii, însă în 
mod constant au fost formate din unități de cavalerie, 

In ultimul timp s'a preconizat înlocuirea lor cu unități moto- 
mecanizate, 

Intre marea unitate cu bază de infanterie și grupul său de 
cercetare călare, raportul de viteză este 4-7 km. pe oră.: 

Cu grupurile de cercetare motomecanizate, acest raport de- 
vine 4—30 Km, pe oră. 

Dacă aceste grupuri ar fi întrebuințate numai în misiune de 
informaţie și [i s'ar lua caracterul de organe de siguranță și luptă 
ale marilor unităţi, viteza lor sporită prin motor, nu ar face decât 
să le uşureze îndeplinirea misiunii. 

Regulamentele actuale dau însă grupurilor de cercetare în mod 
expres şi rolul de organe de siguranță (la fel prevăd și regula- 
mentele germane), fixându-le ca un maximum de distanță la care 
pot fi împinse înaintea marilor unități, 20—25 km. (o zi de marș: 
Reg. M. U. 1938 art. 137), iar experienţa de război de pe frontul 
rusesc, le-a consacrat ca organe de luptă propriu zise, mai ales 
în perioadele de criză. 

Pentru o unitate care acţionează la o astfel de distanță 
(20-25 km. înaintea marii unități), credem că este inutil să-i spo- 
rim viteza până la 30 km. pe oră, viteză pe care ea nu o vapu- 
tea folosi niciodată din plin. Materialul auto din dotarea acestor 
grupuri, constitue sub acest raport, o împrăștiere inutilă de mate- 
rial care ar fi mult mai preţios în altă parte. 


In concluzie, socotim că grupurile de cercetare călări, satis- 

fac cu prisosință, prin viteza lor, necesităţile diviziei de infanterie 
şi corpului de armată, 

Dacă se apreciază — și pe drept cuvânt — că forța acestor 
grupuri nu este suficientă pentru misiunile ce au de îndeplinit, ele 
urmează a fi reorganizate și întărite, dar tot pe bază de mate- 
rial hipo. 


Cu totul altfel se pune problema Grupurilor de cercetare 
motomecanizate, în cadrul Diviziilor de Cavalerie. 


Necesitatea lor este evidentă pentruca Divizia să dispună de 
un organ rapid pe care să-l întrebuințeze ca detaşament înaintat, 
pentru a pune stăpânire înaintea inamicului pe un punct obligat 
de trecere, pe o zonă cu obiective importante, toate acestea mai 
ales în urmărire. j 

Viteza grupului şi nevoile operative vor impune deseori _tri- 
miterea lui la o mare distanță înaintea grosului diviziei (uneori a- 
ceastă distanță poate ajunge până la 100-150 km.). 

Pentru acest motiv, grupul trebue să fie foarte puternic, 
spre a-i asigura o independenţă de 1-2 zile în operaţiunile ce le 
va duce ca detașament înaintat. 

Am vedea, în acest senz, grupul de cercetare motomecani- 
zat al diviziei de cavalerie, cuprinzând : . 


— 2 Escadroane autoblindate ici de cercetare), 
— 2-3 Escadroane purtate 
— 1 Escadron motociclişti Flizmenet de luptă. 


— Tunuri de asalt, A. C. şi A. A. | 


Bogate transmisiuni radio 


— Coloană de aprovizionare auto, cu carburanți, muniții, 
hrană. 


Grupuri de cercetare mixte ? 


Problema compunerii grupurilor de cercetare se pune în 
aceeași termeni ca și problema organizării marilor unităţi de cava- 
lerie, dacă privim chestiunea sub aspectul amestecului între unită- 
țile călări şi cele motomecanizate. 


Acest amestec, nu mărește nici viteza, nici raza de acțiune 
şi nici puterea gruoului de cercetare în astfel de măsură încât să 
justifice această împrăștiere de material. Din contră, îngreuiază 
conducerea acestei unități care cere a fi încadrată cu ofițeri de 

elită, capabili să facă față celor mai variate situaţiuni, să se hotă- 
rască repede și să acţioneze cu cea mai mare energie. 

Așa dar, să organizăm grupuri de cercetare de rasă pură : 
motomecanizate pentru marile unități motomecanizate sau pentru 
marile unități mixte de cavalerie. Călări, pentru Diviziile de Infan- 
terie și Corpurile de Armată. 

Se mai pune problema întrebuințării carelor de luptă ușoare 
(tanchete) în cadrul grupurilor de cercetare. 

Aceste care de luptă (să reținem expresia «care de luptă») 
nu au nimic comun cu autoblindatele de cavalerie. Ele merg pe 
şenile, putând atinge maximum 40 km. pe oră — _ viteza mijlocie 
20-25 km. pe oră. Nu au radio. Nu au tunuri anticar. Nu pot, 
cu  carburantul ce-l au în rezervoare şi față de consumul lor 
obișnuit, să parcurgă mai mult de 100 km. fără împrospătare 
(cifră maximă care se micșorează dacă carul merge în teren pe 
drumuri rele, pe ploaie, zăpadă, etc.) 

Cu alte cuvinte nu sunt apte în nici-un fel pentru misiuni 
de recunoaștere, loviiuri de sondă, patrule, etc. 

Armate numai cu o mitralieră și o pușcă mitralieră, aceste 
care uşoare ar putea fi întrebuințate în atacul unei mari unități 
de cavalerie, dat contra unui inamic slab organizat, de curând 
oprit, fără apărare anticar puternică, 

Ne fiind apte prin construcţia lor tehnică să parcurgă dis- 
tanțe lungi şi să facă serviciu de descoperire, n'au nici-un rost 
la grupurile de cercetare, unde mergând pe șenile se vor uza 
curând, eșind. din serviciu, în scurt timp. 


In concluzie : 


1. Potenţialul redus al industriei noastre impune: 


— să folosim materialul auto existent, cu un deosebit discer- 
nământ, şi într'o ordine de urgență logic stabilită. 


— să facem toate eforturile pentru fabricarea în țară a mate- 
rialului ce ne lipseşte. 


2, Cavaleria să fie reorganizată în mari unități motomeca- 
nizate care să cuprindă, dacă posibilitățile materiale permit, numai 
material auto. 


In lipsă de material auto suficient, să se creeze mari unități 
călări, dându-li-se în plus, grupuri de cercetare motomecanizate 
puternice, tunuri de asalt, artilerie și servicii motorizate, 

5, Peisria Diviziile de iptiterie ș şi ilie de Armată, we 
se ” organizeze grupuri de cercetare călări, cu . putere de foc 
„corespunzătoare grelelor misiuni de. luptă ce le revin, pe baza 

Ai experienţelor concludente de pe frontul din răsărit, 


4. Pentru marile unități motomecanizate să se creeze grupuri 
„de cercetare motomecanizate după modelul celor din armata 
„setmară, 5 Ai 


Căpitan Al. Sandovici 

COLONELUL H. WACHSEN 


DOMNULE COLONEL, 


Domnilor şi camarazi din armata română, *) 


Primiţi vă rog Domnule Colonel mulțumirile mele cele mai 
călduroase pentru frumoasele cuvinte de adio, care mă onorează 
şi care mă emoționează adânc. 


*) Cuvântare ținută de Colonelul H, Wachsen, Comandantul Misiunii 
Germane de Instrucție pentru Cavalerie cu ocazia plecării sale la altă comandă. 


pa ae 


Pentru frumosul cadou vă exprim tuturora mulțumirile mele 
pornite din adâncul sufletului ; am să-l păstrez cu cinste și am 
să-mi reamintesc cu profundă recunoștință de misiunea pe care 
am avut-o în Regatul României. 

Aproape doi ani încheiați am avut marea cinste şi bucurie 
de a îndeplini funcția unui Consilier al Cavaleriei Române. 

Am îndeplinit această funcţie cu foarte mare bucurie, de- 
oarece și astăzi încă sunt un călăreț entuziast fiind convins de 
valoarea cavaleriei moderne. 

Dacă în decursul acestor doi ani s'au putut realiza multe pe te- 
renul instrucției, aceste realizări se datoresc în primul rând Dvstră, 
Domnilor ; Dvstră care aţi lucrat fără răgaz și aţi acceptat toate 
propunerile noastre. 

Trebue să-mi fac un punct de onoare de a releva că în 
decurs de doi ani armata română a făcut progrese enorme și Dvs, 
puteţi fi mândrii de acest lucru. 

La fel este de datoria mea ca în această oră să vă aduc 
tuturora mulțumirile mele pentru camaraderia Dvstră leală, pentru 
colaborarea excepţional de strânsă și pentru ospitalitatea Dvstră 
exemplară. Sentimentele mele de recunoştinţă se îndreaptă în acest 
moment şi către acei care cu multă părere de rău, în acest mo- 
ment nu se găsesc aici între noi, 

Domnii Directori Superiori ai Cavaleriei, Domnul Colonel 
Dimitriu Șoimu, DI. Colonel Teodorini, DI. General Măinescu. 
Domnii Comandanți ai C. I. C. Domnul Colonel Talpeş, Domnul 
Colonel Carp, Dl. Colonel Eftimiu. Domnii Comandanți ai Reg. 
C. L. Cav. Domnul Lt. Colonel Harhas și Comandantul Şcolii 
de Subofiţeri Cavalerie Lt. Colonel Isăceanu, cu cari am avut 
marea cinste de a colabora. 

Dumneavoastră iubite Domnule Colonel Kirculescu, vă mul- 
țumesc încă odată că am avut ocazia de a vizita de atâtea ori 
frumoasa Dvstră Școală de Echitaţie și vă sunt în special recu- 
noscător pentru cei doi minunaţi cai «București» şi «Ţucheru» pe 
care mii-aţi pus la dispoziţie pentru călărie. 

Caii care m'au dus de atâtea ori prin frumoasele păduri şi 
peste minunatele plaiuri ale Ardealului. 

Dumitale dragă Keller ca Adjutant al C. L. C. mulțumirile 
mele cele mai profunde pentru colaborarea zilnică. Toate dolean- 
țele şi toate necazurile mele se răsfrângeau asupra Dumitale. 

Cu aceleași sentimente mă gândesc şi la predecesorul Du- 
mitale Căpitan Ivașcu. 

Domnilor, 


Plec din nou pe front și mă bucur, Pe dealtă parte nu pot 
să ascund cât de greu îmi vine de a părăsi cercul Dvstră și de 
a pleca din minunata Dvstră patrie, 

Părăsesc patria Dvstră păstrând cele mai frumoase impresii 
şi fiind convins că după un război victorios România Dv. va 
avea un viitor măreț și strălucit, 

Cu aceste sentimente vă rog să primiți urările mele de bine 
pentru Patria Dv. şi pentru Dumneavoastră. 

